title: Ehdotus neuvoston asetus pöytäkirjan tekemisestä Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 2001 ja 27 päivän helmikuuta 2004 väliseksi ajaksi

text:
Avis juridique important

|

52001PC0173

Ehdotus Neuvoston Asetus pöytäkirjan tekemisestä Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 2001 ja 27 päivän helmikuuta 2004 väliseksi ajaksi  /* KOM/2001/0173 lopull. - CNS 2001/0088 */

Virallinen lehti nro 180 E , 26/06/2001 s. 0319 - 0324

Ehdotus NEUVOSTON ASETUS pöytäkirjan tekemisestä Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 2001 ja 27 päivän helmikuuta 2004 väliseksi ajaksi(komission esittämä)PERUSTELUTEY:n ja Komorien kalastussopimuksen liitteenä oleva pöytäkirja on lakannut olemasta voimassa 27.2.2001. Sopimuspuolten välinen uusi pöytäkirja on parafoitu 13.12.2000 EY:n alusten Komorien vesillä harjoittaman kalastustoiminnan teknisten ja taloudellisten edellytysten vahvistamiseksi 28.2.2001 ja 27.2.2004 väliseksi ajaksi.Komissio ehdottaa tämän perusteella, että neuvosto hyväksyisi asetuksella pöytäkirjan EY:n ja Komorien sopimista kalastusmahdollisuuksista ja niihin liittyvien teknisten ja taloudellisten edellytysten vahvistamisesta 28.2.2001 ja 27.2.2004 väliseksi ajaksi.Ehdotusta neuvoston päätökseksi uuden pöytäkirjan väliaikaisesta soveltamisesta ennen pöytäkirjan lopullista voimaantuloa koskee erillinen menettely.2001/0088(CNS)Ehdotus NEUVOSTON ASETUS pöytäkirjan tekemisestä Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 2001 ja 27 päivän helmikuuta 2004 väliseksi ajaksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa,ottaa huomioon komission ehdotuksen,ottaa huomioon Euroopan parlamentin lausunnon  [1],[1]   EYVLsekä katsoo seuraavaa:(1) Euroopan talousyhteisön ja Komorien islamilaisen liittotasavallan hallituksen välisen Komorien rannikon edustalla harjoitettavasta kalastuksesta tehdyn sopimuksen  [2]  mukaisesti sopimuspuolet ovat neuvotelleet sopimukseen tehtävistä muutoksista tai lisäyksistä sopimuksen liitteenä olevan pöytäkirjan soveltamisajan päättyessä.[2]   EYVL L 137, 2.6.1988, s. 19.(2) Näiden neuvottelujen tuloksena 13 päivänä joulukuuta 2000 parafoitiin uusi pöytäkirja, jolla vahvistetaan edellä mainitussa sopimuksessa määrätyt kalastusmahdollisuudet ja taloudellinen korvaus 28 päivän helmikuuta 2001 ja 27 päivän helmikuuta 2004 väliseksi ajaksi.(3) On yhteisön edun mukaista hyväksyä tämä pöytäkirja.(4) Olisi vahvistettava kalastusmahdollisuuksien jakaminen jäsenvaltioille kalastussopimuksen mukaisen kalastusmahdollisuuksien perinteisen jakautumisen perusteella,ON ANTANUT TÄMÄN ASETUKSEN:1 artiklaHyväksytään yhteisön puolesta Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 2001 ja 27 päivän helmikuuta 2004 väliseksi ajaksi tehty pöytäkirja.Pöytäkirjan teksti on tämän asetuksen liitteenä.2 artiklaPöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:a) nuottaa käyttävät tonnikala-alukset:  Espanja: 18 alustaRanska: 21 alustaItalia:    1 alusb) pintasiima-alukset:    Espanja: 20 alustaPortugali:   5 alustaJos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon jonkin toisen jäsenvaltion lisenssihakemukset.3 artiklaNeuvoston puheenjohtajalla on oikeus nimetä ne henkilöt, joilla on valtuudet allekirjoittaa pöytäkirja yhteisöä sitovasti.4 artiklaTämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtajaPÖYTÄKIRJA Euroopan talousyhteisön ja Komorien islamilaisen liittotasavallan välisessä Komorien rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 28 päivän helmikuuta 2001 ja 27 päivän helmikuuta 2004 väliseksi ajaksi1 artiklaMyönnetään sopimuksen 2 artiklan mukaisesti kolmen vuoden ajaksi 28 päivästä helmikuuta 2001 alkaen lisenssit samanaikaisesta kalastamisesta Komorien vesillä 40:lle nuottaa käyttävälle tonnikalan pakastusalukselle ja 25:lle pintasiima-alukselle.2 artikla1. Taloudelliseksi korvaukseksi 1 artiklassa säädetyistä kalastusmahdollisuuksista vahvistetaan 350 250 euroa vuodessa (josta 140 000 euroa viimeistään kunkin vuoden 1 päivänä syyskuuta maksettavana rahallisena korvauksena ja 210 250 euroa tämän pöytäkirjan 3 artiklassa tarkoitettuihin toimiin).2. Tämä rahallinen korvaus kattaa vuodessa 4 670 tonnin saaliit Komorien vesillä. Jos yhteisön alusten Komorien vesillä pyytämät tonnikalasaaliit ylittävät tämän määrän, edellä mainittua summaa nostetaan samassa suhteessa.3. Tämä rahallinen korvaus maksetaan Komorien hallituksen ilmoittamalle tilille valtionkassan hyväksi.4. Tämän korvauksen käyttö kuuluu Komorien hallituksen yksinomaiseen toimivaltaan.3 artiklaEdellä olevan 2 artiklan 1 kohdassa määrätyn taloudellisen korvauksen määrästä rahoitetaan seuraavat toimet siten, että vuosittain käytetään 210 250 euroa seuraavan erittelyn mukaisesti:(1) pienimuotoisen kalastuksen kehittämisohjelma: 126 000 euroa,(2) tieteellisten ja teknisten ohjelmien rahoitus sekä tuki kalastuksesta vastaavan ministeriön hallinnolle ja tuki kalastuksen valvonnasta vastuussa oleville rakenteille: 31 600 euroa,(3) Komorien valtuutettujen osallistuminen kalastusalan kansainvälisiin kokouksiin, Komorien osallistuminen alueellisiin kalastusjärjestöihin sekä kalastusalaa koskevaan opiskeluun ja käytännön harjoitteluun annettavien apurahojen rahoittaminen: 52 650 euroa.Kalastuksesta vastaava ministeriö päättää toimista ja ilmoittaa niistä komissiolle.Edellä 1 ja 2 alakohdassa tarkoitetut määrät luovutetaan asianomaisten rakenteiden käyttöön viimeistään kunkin vuoden 1 päivänä syyskuuta ja maksetaan Komorien toimivaltaisten viranomaisten pankkitileille niiden suunnitellun käytön mukaisesti.Edellä 3 alakohdassa tarkoitetut määrät maksetaan sitä mukaa, kun niitä käytetään.Kalastuksesta vastaava ministeriö toimittaa Euroopan komission Komorien edustustolle viimeistään kolme kuukautta sopimuksen vuosipäivän jälkeen vuosikertomuksen toimien täytäntöönpanosta ja saavutetuista tuloksista. Euroopan komissio pidättää itsellään oikeuden pyytää kalastuksesta vastaavalta ministeriöltä näitä tuloksia koskevia lisätietoja ja tarkastella uudestaan kyseisiä maksuja näiden toimien tosiasiallisen toteuttamisen mukaan.4 artiklaJos yhteisö jättää maksamatta 2 ja 3 artiklassa määrättyjä maksuja, kalastussopimuksen soveltaminen voidaan keskeyttää.5 artiklaJos jokin vaikea tilanne estää kalastustoiminnan harjoittamisen Komorien yksinomaisella talousvyöhykkeellä, Euroopan yhteisö voi keskeyttää taloudellisen korvauksen maksamisen sen jälkeen kun sopimuspuolet ovat mahdollisuuksien mukaan neuvotelleet asiasta etukäteen.Taloudellisen korvauksen maksamista jatketaan kun tilanne on normalisoitunut ja sopimuspuolet ovat sopineet, että kalastustoimintaa voidaan jatkaa.6 artiklaEuroopan talousyhteisön ja Komorien islamilaisen liittotasavallan väliseen Komorien rannikon edustalla harjoitettavasta kalastuksesta tehtyyn sopimukseen liitetty pöytäkirja kumotaan ja korvataan tällä pöytäkirjalla.7 artiklaTämä pöytäkirja tulee voimaan sen allekirjoituspäivänä.Sitä sovelletaan 28 päivästä helmikuuta 2001.LIITEYHTEISÖN ALUSTEN KOMORIEN VESILLÄ HARJOITTAMAN KALASTUKSEN EDELLYTYKSET1. Lisenssihakemusta ja lisenssin myöntämistä koskevat muodollisuudetLisenssien, joilla sallitaan yhteisön alusten kalastaminen Komorien vesillä, hakemis- ja myöntämismenettely on seuraavanlainen:1.1 Euroopan komissio esittää Komorien edustustonsa kautta Komorien kalastuksesta vastaavalle ministeriölle lisenssihakemuksen jokaisesta aluksesta, jonka laatii tämän sopimuksen mukaisesti kalastustoiminnan harjoittamista haluava varustaja vähintään 20 päivää ennen toivotun voimassaoloajankohdan alkua. Hakemus on tehtävä Komorien tätä tarkoitusta varten laatimalla lomakkeella liitteenä olevan mallin mukaan.1.2 Lisenssit annetaan varustajalle tiettyä alusta varten. Euroopan komission pyynnöstä alukselle myönnetty lisenssi voidaan ylivoimaisen esteen sattuessa korvata toiselle yhteisön alukselle myönnettävällä lisenssillä.1.3 Komorien kalastuksesta vastaava ministeriö antaa lisenssin Euroopan komission Komorien edustustolle.1.4 Lisenssiä on jatkuvasti säilytettävä aluksella; kalastustoiminta on kuitenkin sallittua heti kun ilmoitus komission Komorien kalastuksesta vastaavalle ministeriölle maksamasta ennakkomaksusta on saapunut. Aluksella voidaan pitää faksattua kopiota jo laaditusta lisenssistä, kunnes alkuperäinen lisenssi toimitetaan sinne.1.5 Lisenssit ovat voimassa yhden vuoden. Ne voidaan uusia.1.6 Lisenssimaksu on 25 euroa Komorien vesillä pyydettyä tonnikalatonnia kohti.1.7 Lisenssien myöntämisen edellytyksenä on Komoreille maksetun kiinteän summan maksaminen, joka on 2 250 euroa vuodessa nuottaa käyttäville tonnikala-aluksille,  1 375 euroa vuodessa yli 150 bruttorekisteritonnin pintasiima-aluksille ja 1 000 euroa vuodessa alle 150 bruttorekisteritonnin pintasiima-aluksille.1.8 Komorien viranomaisten on ilmoitettava ennen sopimuksen voimaantuloa lisenssimaksun maksamista koskevat yksityiskohtaiset säännöt ja erityisesti pankkitiliä ja käytettävää valuuttaa koskevat tiedot.2. Saalisilmoitukset ja laskelma maksuista, jotka laivanvarustajien on suoritettavaKapteeni täyttää kalastuslomakkeen jokaisesta kalastuskaudesta Komorien kalastusvyöhykkeellä liitteen 2 mallin mukaisesti. Tämä lomake korvataan tarvittaessa pöytäkirjan voimassaoloaikana samassa tarkoituksessa tehdyllä, mutta tonnikalan kalastuksesta Intian valtamerellä vastuussa olevan kansainvälisen järjestön laatimalla asiakirjalla.Selvästi täytetyt ja aluksen päällikön allekirjoittamat lomakkeet toimitetaan IRD:lle (tutkimus- ja kehittämisinstituutti), IEO:lle (Instituto Español de Oceanografía) ja IPIMAR:lle (Instituto de Investigação das Pescas e do Mar) käsittelyä varten kuukauden kuluessa kunkin kalenterivuosineljänneksen päättymisestä.Jos näitä määräyksiä ei noudateta, Komorien kalastuksesta vastaavalla ministeriöllä on oikeus keskeyttää määräystä rikkoneen aluksen lisenssi kunnes muodollisuudet on täytetty ja soveltaa kansallisen lainsäädännön mukaisia seuraamuksia.Jäsenvaltioiden on ilmoitettava Euroopan komissiolle ennen 15 päivää huhtikuuta kuluneen vuoden saaliit tonneina, sellaisina kuin tieteelliset instituutit ovat ne vahvistaneet. Komissio laatii näiden perusteella kalastusvuoden maksujen tilityksen, jonka se toimittaa Komorien kalastuksesta vastaavalle ministeriölle huomautuksia varten.Varustajat saavat viimeistään huhtikuun lopussa ilmoituksen Euroopan komission tilityksestä ja niillä on 30 päivää aikaa täyttää taloudelliset velvoitteensa. Jos lopullinen kalastusmaksu on pienempi kuin ennakkomaksun määrä, erotusta ei palauteta laivanvarustajalle.3. Tarkastukset ja valvontaKaikkien Komorien kalastusvyöhykkeellä kalastavien yhteisön alusten on sallittava kalastustoiminnan tarkastamisesta ja valvonnasta vastaavien Komorien viranomaisten alukselle pääsy ja helpotettava näiden tehtävien suorittamista. Viranomainen ei saa jäädä alukseen pidemmäksi aikaa kuin on välttämätöntä saaliiden todentamiseksi pistokokeilla ja kalastustoimintaan liittyvän muun tarkastuksen suorittamiseksi.4. TarkkailijatTonnikala-alusten on otettava alukselle kalastuksesta vastaavan ministeriön pyynnöstä tämän nimeämä tarkkailija, jonka tehtävänä on tarkastaa Komorien vesillä pyydetyt saaliit. Tarkkailijalla on käytettävissään kaikki mahdolliset keinot, myös pääsy tehtävän suorittamiseksi välttämättömiin tiloihin ja tilaisuus tutustua asiakirjoihin. Hän ei saa viipyä aluksella pidempään kuin mitä hänen tehtäviensä suorittaminen edellyttää. Tarkastajalle järjestetään asianmukainen ruokailu ja majoitus aluksella oleskelunsa aikana. Jos tonnikala-alus poistuu Komorien vesiltä komorilaisen tarkastajan ollessa aluksella, on kaikin keinoin pyrittävä varmistamaan tarkastajan paluu Komoreille niin pian kuin mahdollista laivanvarustajan kustannuksella.5. IlmoituksetAlusten on ilmoitettava suoraan ja viipymättä Komorien kalastuksesta vastaavalle ministeriölle Komorien kalastusvyöhykkeelle saapumisen tai sieltä poistumisen päivämäärä ja kellonaika, sekä kolmen tunnin kuluessa vyöhykkeelle saapumisesta tai sieltä poistumisesta ja joka kolmas päivä Komorien vesillä kalastaessaan, sijaintinsa ja aluksella pidetyt saaliit. Nämä ilmoitukset tehdään ensisijaisesti faksilla tai sen puuttuessa radion välityksellä.Komorien kalastuksesta vastaava ministeriö antaa faksinumeron ja radiotaajuuden tiedoksi myöntäessään kalastuslisenssin.Komorien kalastuksesta vastaavan ministeriön ja varustajien on säilytettävä faksien jäljennökset tai radiolla annettujen tiedonantojen nauhoitukset siihen asti, kunnes molemmat osapuolet ovat hyväksyneet 2 kohdassa tarkoitettujen maksujen lopullisen tilityksen.Alusta, jonka todetaan harjoittavan kalastustoimintaa ilmoittamatta siitä Komorien kalastuksesta vastaavalle ministeriölle, pidetään ilman lisenssiä olevana.6. KalastusvyöhykkeetJotta yhteisön tonnikala-aluksista ei olisi haittaa Komorien vesillä harjoitettavalle pienimuotoiselle kalastukselle, niiden ei sallita kalastavan jokaista saarta ympäröivällä 10 meripeninkulman alueella eikä sellaisten Komorien kalastuksesta vastaavan ministeriön sijoittamia kalaparvien kokoamiseen käytettäviä välineitä ympäröivällä 3 meripeninkulman alueella, joista on annettu tieto Euroopan komission Komorien edustustolle.Sopimuksen 7 artiklassa tarkoitettu sekakomitea voi muuttaa näitä määräyksiä.7. Harvinaisten lajien omistusoikeusKaikki yhteisön alusten, joilla on sopimuksen mukaan oikeus kalastaa Komorien vesillä, pyytämät latimeriat (Latimeria chalumnae) on toimitettava viipymättä, parhaassa mahdollisessa kunnossa ja ilman kuluja Moronin, Mutsamudun tai Mohélin satamaviranomaisille.8. JälleenlaivauksetYhteisön alusten varustajien on otettava huomioon Komorien satamien perusrakenteet mahdollisen jälleenlaivauksen tekemiseksi.9. Menettely alusta pysäytettäessä1. TiedonannotKalastuksesta vastaava Komorien ministeriö ilmoittaa 48 tunnin kuluessa edustustolle ja lippujäsenvaltiolle jokaisesta kalastussopimuksen mukaisesti kalastavien yhteisön kalastusalusten pysäyttämisestä Komorien kalastusvyöhykkeellä sekä toimittaa lyhyen selvityksen pysäyttämiseen johtaneista olosuhteista ja syistä. Edustustolle ja lippujäsenvaltiolle tiedotetaan myös aloitetuista menettelyistä ja toteutetuista seuraamuksista.2. Pysäyttämisen selvittäminenKalastusta koskevan lainsäädännön mukaisesti rikkomiset on mahdollista sovittaa:a) joko sovintomenettelyllä, jolloin sakon suuruus määrätään säännösten mukaisesti Komorien lainsäädännössä säädetyn vähimmäis- ja enimmäismäärän rajoissab) tai oikeudellisella menettelyllä Komorien lainsäädännön mukaisesti siinä tapauksessa, että asiaa ei ole pystytty ratkaisemaan sovittelumenettelyn avulla.3. Alus päästetään lähtemään ja se saa miehistöineen poistua satamasta, kun:a) sovittelumenettelystä johtuvat velvoitteet on täytetty ja niistä on esitetty tosite,b) tai, oikeuskäsittelyn ollessa kesken, heti kun on esitetty todistus pankkitakauksen jättämisestä.Lisäys 1ULKOMAISTA KALASTUSALUSTA KOSKEVA LISENSSIHAKEMUSHakijan nimi:Hakijan osoite:Aluksen rahtaajan nimi ja osoite, jos eri kuin yllä mainittu:Komoreilla toimivan edustajan (agentin) nimi ja osoite:Aluksen nimi:Alustyyppi:Rekisteröintimaa:Rekisteröintisatama ja -numero:Aluksen ulkoinen tunnus:Radiokutsutunnus ja -taajuus:Aluksen pituus:Aluksen leveys:Konetyyppi ja -teho:Aluksen bruttovetoisuus:Aluksen nettovetoisuus:Miehistön vähimmäismäärä:Harjoitetun kalastuksen laji:Kohdelajit:Lisenssille haettu voimassaoloaika:Allekirjoittanut vakuuttaa, että edellä annetut tiedot ovat oikeita. Päiväys:         AllekirjoitusLisäys 2>TAULUKON PAIKKA>RAHOITUSSELVITYS1. TOIMENPITEEN NIMI: EY:n ja Komorien islamilaisen liittotasavallan välisessä kalastussopimuksessa määrättyjen kalastusmahdollisuuksien ja taloudellisen korvauksen vahvistamista koskeva uusi pöytäkirja2. BUDJETTIKOHTA: B7-80003. OIKEUSPERUSTA: Perustamissopimuksen 37 artikla yhdessä sen 300 artiklan 2 kohdan ja 3 kohdan ensimmäisen alakohdan kanssaEY:n ja Komorien islamilaisen liittotasavallan välinen sopimus (EYVL L 137, 2.6.1988)4. TOIMENPITEEN KUVAUS4.1 Toimenpiteen yleistavoite: pöytäkirja ja liite kolmeksi vuodeksi.4.2 Toimenpiteen kesto ja sen uusimista koskevat yksityiskohtaiset säännötAjanjakso: 28.2.2001-27.2.2004. Uusimista koskevista yksityiskohtaisista säännöistä neuvotellaan ennen pöytäkirjan voimassaolon päättymistä.5. MENOJEN JA TULOJEN LUOKITUS5.1 Jaksotetut määrärahat5.2 Pakolliset menot5.3 Oletettu tulolaji6. MENOLAJI-Muu: Kolmannelle maalle myönnettävä taloudellinen korvaus kyseisen maan myöntämistä, pöytäkirjassa määritellyistä kalastusmahdollisuuksista.7. TALOUDELLISET VAIKUTUKSET7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde)Tonnikalan kustannukset tonnia kohden:  //  75 euroaVuotuinen viitesaalismäärä:  //  4 670 tonniaVuotuiset kokonaiskustannukset:  //  350 250 euroaKokonaiskustannukset pöytäkirjan voimassaolon ajan (3 vuotta):  //  1 050 750 euroa7.2 Kustannusten jakautuminen eri tekijöiden keskenNykyisinä euroina>TAULUKON PAIKKA>7.3 Maksusitoumusmäärärahojen ja maksumäärärahojen aikatauluNykyisinä euroina>TAULUKON PAIKKA>8. PETOSTENVASTAISET TOIMENPITEETKoska yhteisö myöntää taloudellisen korvauksen suorana vastineena tarjotuista kalastusmahdollisuuksista, yhteisön ulkopuolinen maa saa käyttää korvauksen haluamallaan tavalla.Yhteisölle on kuitenkin tässä pöytäkirjassa vahvistettuja yksityiskohtaisia sääntöjä noudattaen toimitettava kertomuksia tiettyjen määrärahojen käytöstä. Komorien tapauksessa kaikista 3 artiklassa tarkoitetuista toimista on laadittava vuotuinen kertomus, jossa käsitellään näiden toimien toteuttamista ja niistä saatuja tuloksia. Komissio pidättää itsellään oikeuden pyytää näitä tuloksia koskevia lisätietoja ja tarkastella uudestaan kyseisiä maksuja toimien tosiasiallisen toteuttamisen mukaan. Lisäksi on huomattava, että 3 artiklassa (kohdennetut toimet) ilmoitetut määrät maksetaan Komorien viranomaisille yksinomaan niiden käytön suunnittelun perusteella.Lisäksi niiden jäsenvaltioiden, joiden alukset toimivat tämän sopimuksen nojalla, on vahvistettava komissiolle alusten vetoisuustodistuksiin merkittyjen tietojen oikeellisuus, jotta lisenssimaksut voidaan laskea varmoin perustein. Tätä silmällä pitäen sopimuksessa määrätään, että yhteisön alusten on tehtävä saalisilmoitus.9. KUSTANNUSTEHOKKUUSANALYYSIJokaisen pyydetyn tonnikalatonnin yksikkökustannukset ovat 75 euroa yhteisölle ja 25 euroa varustamoille (aikaisemmassa pöytäkirjassa yksikkökustannukset olivat 80 euroa yhteisölle ja 20 euroa varustamoille). Tonnikalan keskimääräinen kaupallinen arvo on yli 1 000 euroa tonnilta.Koska tonnikala on laajasti vaeltava laji, tonnikalanpyynnille on ominaista, että tietyn vyöhykkeen todelliset saaliit voivat vaihdella kalastusvuodesta toiseen. Yhteisön alusten saaliita yhteisön ulkopuolisen maan vesillä ei siksi voi ennakoida. Tämän vuoksi määrätään, kuten muissakin tonnikalanpyyntiä koskevissa sopimuksissa, että yhteisö maksaa arvioiduista saalismääristä ("viitesaalismäärä") riippuvan kiinteän summan, joka lasketaan aikaisempien vuosien saalismäärien keskiarvosta siten, että tulosta tarvittaessa tarkistetaan kalastamaan oikeutettujen alusten lukumäärän mukaan. Jos arvioitu taso ylitetään, suoritetaan lisämaksu. Päinvastaisessa tapauksessa yhteisön ulkopuolinen maa saa pitää maksun.Neuvosto on antanut AKT-maiden kanssa tehtäviä kalastussopimuksia varten neuvotteluohjeet, joissa korostetaan yhteisön ja kyseisten maiden välisten kalastussuhteiden luomisen ja ylläpitämisen merkitystä yhteisölle.Komorien tapauksessa Euroopan yhteisön varustamojen vuosiksi 1998-2001 tehdyn pöytäkirjan voimassaoloaikana tosiasiallisesti käyttämien lisenssien määrä vastasi jäljempänä olevassa taulukossa ilmoitettuja määriä. Lisäksi pöytäkirjan voimassaoloaikana kirjatut keskimääräiset saaliit jäivät alle 4 500 tonnin viitesaalismäärän. Ottaen huomioon maailmanlaajuisten kalastusmahdollisuuksien lisääntyminen (60-65 alusta) viitesaalismäärä nostettiin 4 670 tonniin vuodessa. >TAULUKON PAIKKA>(*) brt: bruttorekisteritonniEuroopan yhteisö tukee Komorien sitoumusta myöntää merkittävä osuus taloudellisesta korvauksesta paikallisen kalastusalan kehittämiseen tähtääviin kohdennettuihin toimiin. Taloudellisen korvauksen 1 050 750 euron kokonaismäärästä 60 prosenttia osoitetaan varta vasten kalastuksen kehittämiseen tähtääviin toimenpiteisiin, erityisesti pienimuotoiseen kalastukseen. Aikaisemmassa pöytäkirjassa vastaava osuus oli 50 prosenttia.Varustamojen lisenssien saamiseksi maksamia ennakkomaksuja on korotettu kaikkien alusluokkien osalta. Nuottaa käyttävien tonnikala-alusten osalta ennakkomaksu korotettiin 1 750 eurosta 2 250 euroon. Pintasiima-alusten osalta maksu korotettiin 750 eurosta 1 000 euroon alle 150 brt:n aluksista ja 1 375 euroon yli 150 brt:n aluksista.Sopimuksesta EY:n talousarvioon vuosittain aiheutuvat kustannukset vähenevät 2,7 prosenttia edelliseen pöytäkirjaan verrattuna, kun taas varustamojen osuus kasvaa keskimäärin 35 prosenttia.Sopimuksesta aiheutuu selvää hyötyä: saaliiden arvo on huomattavasti suurempi kuin pöytäkirjasta aiheutuvat kustannukset.Yhteisön alusten saamien saaliiden suoran kaupallisen arvon lisäksi sopimus on hyödyllinen seuraavilta osin:-taattu työllisyys kalastusaluksilla,-kerrannaisvaikutus työllisyyteen satamissa, huutokaupoissa, jalostustehtaissa, telakoilla, palvelualalla jne.,-nämä työllisyysmahdollisuudet saadaan alueilla, joilla ei ole tarjolla vaihtoehtoja,-vaikutus kalan tarjontaan yhteisössä.On selvää, että näiden etujen lisäksi on otettava huomioon EY:n ja Komorien islamilaisen liittotasavallan välisten suhteiden merkitys kalastusalalla sekä poliittiset suhteet ylipäätään.10. HALLINTOMENOT (TALOUSARVION A OSA)Ei vaikutuksia hallintomenoihin.


Avis juridique important

|

51996PC0615

/* KOM/96/0615 lopull. - CNS 96/0298 */  Ehdotus neuvoston asetukseksi (EY) Euroopan rotusyrjinnän ja muukalaisvihan seurantakeskuksen perustamisesta

Virallinen lehti nro C 078 , 12/03/1997 s. 0015

Ehdotus neuvoston asetukseksi (EY) Euroopan rotusyrjinnän ja muukalaisvihan seurantakeskuksen perustamisesta (97/C 78/04) KOM(96) 615 lopull. - 96/0298(CNS)(Komission esittämä 9 päivänä tammikuuta 1997)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,ottaa huomioon alueiden komitean lausunnon,sekä katsoo, ettäEuroopan yhtenäisasiakirjan johdanto-osassa jäsenvaltiot korostavat välttämättömyyttä "edistää yhdessä kansanvaltaa jäsenvaltioiden valtiosäännössä ja lainsäädännössä tunnustettujen perusoikeuksien, ihmisoikeuksien ja perusvapauksien suojaamisesta tehdyn yleissopimuksen sekä Euroopan sosiaalisen peruskirjan pohjalta ja erityisesti vapautta, tasa-arvoa ja sosiaalista oikeudenmukaisuutta",Euroopan unionista tehdyn sopimuksen F artiklan 2 kohdan mukaan unioni "pitää arvossa yhteisön oikeuden yleisinä periaatteina perusoikeuksia, sellaisina kuin ne taataan ihmisoikeuksien ja perusvapauksien suojaamiseksi tehdyssä, Roomassa 4 päivänä marraskuuta 1950 allekirjoitetussa Euroopan yleissopimuksessa ja sellaisina kuin ne ilmenevät jäsenvaltioiden yhteisessä valtiosääntöperinteessä",rotusyrjintä, muukalaisviha ja antisemitismi ovat vakavia perusoikeuksien loukkauksia,yhteisön on kehittäessään ja toteuttaessaan politiikkojaan kunnioitettava perusoikeuksia; erityisesti ihmisoikeuksien kunnioittaminen on ehto yhteisön toimien laillisuudelle,Euroopan parlamentti, neuvosto, neuvostossa kokoontuneet jäsenvaltioiden edustajat ja komissio antoivat 11 päivänä kesäkuuta 1986 rotusyrjinnän ja muukalaisvihan vastaisen julistuksen (1), jossa tähdennettiin erityisesti merkitystä, joka on riittävällä ja puolueettomalla tiedolla ja kaikkien kansalaisten saattamisella tietoisiksi rotusyrjinnän ja muukalaisvihan vaaroista, sekä tarvetta varmistaa, että kaikki syrjinnän muodot ennaltaehkäistään tai hillitään, Korfulla 24 ja 25 päivänä kesäkuuta 1994 kokoontunut Eurooppa-neuvosto päätti tehostaa pyrkimyksiä määritellä unionitason kokonaisstrategia, jolla pyrittäisiin taistelemaan rotusyrjintää ja muukalaisvihamielisyyttä vastaan; tässä tarkoituksessa se perusti neuvoa-antavan komitean, jonka tehtävänä on antaa suosituksia taistelussa rotusyrjintää ja muukalaisvihaa vastaan,Cannesissa 26 ja 27 päivänä kesäkuuta 1995 kokoontunut Eurooppa-neuvosto pyysi neuvoa-antavaa komiteaa jatkamaan toimintaansa ja tutkimaan läheisessä yhteistyössä Euroopan neuvoston kanssa mahdollisuutta perustaa Euroopan rotusyrjinnän ja muukalaisvihan seurantakeskus,on otettava huomioon tämän seurantakeskuksen toteutettavuustutkimuksen päätelmät, jotka esitettiin Firenzessä 21 ja 22 päivänä kesäkuuta 1996 kokoontuneelle Eurooppa-neuvostolle,Firenzessä kokoontunut Eurooppa-neuvosto vahvisti uudestaan unionin päättäväisyyden taistella erittäin voimakkaasti rotusyrjintää ja muukalaisvihaa vastaan ja hyväksyi Euroopan seurantakeskuksen perustamisen periaatteet,puolueettomien, luotettavien ja vertailukelpoisten tietojen kerääminen, kirjaaminen, arvioiminen ja julkaiseminen Euroopan tasolla rotusyrjintään ja muukalaisvihaan liittyvistä toimista ja asenteista on tarpeen, jotta yhteisö saisi täydelliset tiedot rotusyrjinnästä ja muukalaisvihasta voidakseen suoriutua velvoitteestaan kunnioittaa perusoikeuksia ja ottaa ne huomioon suunnitellessaan ja toteuttaessaan politiikkojaan ja toimiaan toimivaltaansa kuuluvilla aloilla,rotusyrjintään ja muukalaisvihaan liittyviä ilmiöitä esiintyy yhteisön kaikilla tasoilla: paikallisella, alueellisella, kansallisella ja yhteisön tasolla,yhteisön tasolla kerätyt, rekisteröidyt ja arvioidut tiedot voivat näin ollen hyödyttää myös jäsenvaltioiden toimivaltaisia viranomaisia niiden suunnitellessa ja toteuttaessa toimivaltaansa kuuluvia toimenpiteitä paikallisella, alueellisella ja kansallisella tasolla,on siis tarkoituksenmukaista perustaa Euroopan rotusyrjinnän ja muukalaisvihan seurantakeskus, jonka työn tulokset ovat sekä yhteisön että jäsenvaltioiden käytettävissä,seurantakeskukselle osoitetut tehtävät edellyttävät yhteistyötä muiden kansallisten tai kansainvälisten järjestöjen, erityisesti Euroopan neuvoston kanssa, jolla on vakiintunut kokemus tällä alalla,henkilötietojen suojan on oltava taattu kansallisten lakien ja asetusten sekä yksilöiden suojelusta henkilötietojen käsittelyssä ja näiden tietojen vapaasta liikkuvuudesta annetun Euroopan parlamentin ja neuvoston direktiivin 95/46/EY (2) mukaisesti,seurantakeskuksen on oltava oikeudellisesti ja poliittisesti riippumaton, samalla kun sillä on läheiset yhteydet yhteisön toimielimiin,tätä asetusta voitaisiin tarvittaessa mukauttaa kolmen vuoden kuluttua päätöksen tekemiseksi seurantakeskuksen tehtävien mahdollisesta mukauttamisesta tai laajentamisesta, erityisesti yhteisön toimivallan kehityksen mukaisesti, japerustamissopimuksessa ei ole muita määräyksiä tämän asetuksen antamiseen tarvittavasta toimivallasta kuin 235 artikla,ON ANTANUT TÄMÄN ASETUKSEN:1 artikla Perustetaan Euroopan rotusyrjinnän ja muukalaisvihan seurantakeskus, jäljempänä "seurantakeskus".2 artikla Tavoite ja tehtävät1. Seurantakeskuksen päätavoitteena on toimittaa yhteisölle ja sen jäsenvaltioille erityisesti 3 artiklan 3 kohdassa tarkoitetuilta aloilta sellaisia puolueettomia, luotettavia ja vertailukelpoisia tietoja rotusyrjintään, muukalaisvihaan ja antisemitismiin liittyvistä ilmiöistä Euroopan tasolla, jotka voivat auttaa yhteisöä ja sen jäsenvaltioita niiden toteuttaessa toimenpiteitä tai määritellessä toimintaa toimivaltaansa kuuluvilla aloilla.2. Seurantakeskus tutkii rotusyrjintään, muukalaisvihaan ja antisemitismiin liittyvien ilmiöiden ja ilmentymisen laajuutta ja kehittymistä, arvioi niiden syitä, seurauksia ja vaikutuksia ja tarkastelee esimerkkejä hyvistä menettelytavoista niiden korjaamiseksi. Tässä tarkoituksessa seurantakeskusa) kerää, rekisteröi ja arvioi jäsenvaltioiden tiedoksi antamia sekä yhteisön toimielimiltä, erityisesti 4 artiklan 1 kohdassa tarkoitetuilta kansainvälisiltä järjestöiltä ja yksityisiltä järjestöiltä saatavia tietoja, tieteellisen tutkimusten tuloksena saadut tiedot mukaan lukien,b) aloittaa yhteistyön tietojen toimittajien kanssa ja kehittää menettelytavan niiden tietokantojen keskitettyä käyttöä varten voidakseen tarvittaessa Euroopan parlamentin, neuvoston tai komission pyynnöstä edistää näiden tietojen laajaa levitystä,c) toteuttaa tieteellisiä tutkimuksia ja kyselyjä sekä valmistavia ja toteutettavuustutkimuksia tarvittaessa Euroopan parlamentin, neuvoston tai komission pyynnöstä sekä järjestää asiantuntijoiden kokouksia ja muodostaa tarpeen mukaan tilapäisiä työryhmiä,d) perustaa yleisölle avoimen arkiston, tukee tiedonvälityksen edistämistä ja edistää tieteellistä tutkimusta,e) laatii päätelmiä ja suosituksia yhteisölle ja jäsenvaltioille,f) julkaisee vuosittain kertomuksen seurantakeskuksen toiminnasta sekä rotusyrjintää ja muukalaisvihaa koskevasta tilanteesta yhteisössä, korostaen esimerkkejä toimivista menettelytavoista,g) perustaa ja sovittaa yhteen "rotusyrjintää ja muukalaisvihaa koskevan eurooppalaisen tietoverkon" (Raxen), joka muodostuu yhdestä seurantakeskukseen liittyvästä yksiköstä ja joka toimii yhteistyössä kansallisten yliopistojen tutkimuskeskusten, yksityisten järjestöjen ja 7 artiklassa tarkoitettujen kansainvälisten tai kansallisten järjestöjen perustamien erikoiskeskusten kanssa,h) helpottaa ja edistää säännöllisten paneelikeskustelujen järjestämistä tai muiden jäsenvaltioissa jo olemassaolevien pysyvien neuvoa-antavien elinten toimintaa yhdessä työmarkkinaosapuolten, tutkimuskeskusten, toimivaltaisten viranomaisten edustajien ja muiden henkilöiden tai toimielinten kanssa, jotka ovat huolestuneita rotusyrjintään ja muukalaisvihaan liittyvistä ilmiöistä. Vuosittain julkaisemassaan kertomuksessa, joka käsittelee yhteisössä vallitsevaa rotusyrjintää ja muukalaisvihaa, seurantakeskus ottaa huomioon kansallisten paneelikeskustelujen tai muiden jo olemassa olevien pysyvien neuvoa-antavien elinten toiminnan tulokset.3 artikla Toimintatavat ja toimialat1. Seurantakeskuksen on suoritettava tehtävänsä vuotuisessa toimintasuunnitelmassaan asetettujen tavoitteiden ja käytettävissä olevien talousrvioon merkittyjen varojen mukaisesti.2. Toimissaan seurantakeskuksen on otettava työn päällekkäisyyden välttämiseksi huomioon yhteisön toimielinten, muiden toimivaltaisten kansainvälisten toimielinten, elinten ja järjestöjen, erityisesti Euroopan neuvoston jo suorittamista toimista ja pyrkii vahvistamaan niiden vaikutusta.3. Kerättävät ja käsiteltävät tiedot sekä toimeenpantavat tai kannustettavat tieteelliset tutkimukset, kyselyt ja tutkielmat koskevat rotusyrjintään ja muukalaisvihaan liittyvien ilmiöiden laajuutta, kehitystä, syitä ja seurauksia erityisesti seuraavilla toimialoilla:a) henkilöiden vapaa liikkuvuus yhteisössä,b) työllisyys,c) tiedotusvälineet ja muut viestintävälineet,d) koulutus, ammattikoulutus ja nuoriso,e) sosiaalinen syrjäytyminen,f) tavaroiden vapaa liikkuvuus,g) kulttuuri.4 artikla Rotusyrjintää ja muukalaisvihaa koskeva eurooppalainen tietoverkko (Raxen)1. Edellä 2 artiklan 2 kohdan g alakohdassa tarkoitetun tietoverkon ottamiseksi käyttöön mahdollisimman nopeasti ja tehokkaasti jäsenvaltioiden on toimittettava seurantakeskukselle luettelo mainitussa artiklassa tarkoitetuista keskuksista ja järjestöistä.2. Seurantakeskuksen hallintoneuvosto nimeää ne elimet, jotka liitetään tietoverkkoon. Seurantakeskuksen tiedekomitean, josta säädetään 11 artiklassa, on hyväksyttävä seurantakeskuksen hallintoneuvoston tätä nimeämistä koskeva päätös.3. Seurantakeskus voi tehdä erityisesti alihankintasopimuksen 2 kohdassa tarkoitettujen elinten kanssa sellaisten tehtävien suorittamiseksi, jotka se mahdollisesti haluaisi antaa niille.Seurantakeskus voi myös tehdä tilapäisiä, erityisiä tehtäviä koskevia sopimuksia Raxen-verkkoon kuulumattomien toimielinten kanssa.Tällaisesta erityisten tehtävien osoittamisesta on mainittava seurantakeskuksen vuotuisessa toimintasuunnitelmassa.5 artikla Henkilötietojen suojaaminen ja luottamuksellisuus1. Käsitellessään henkilötietoja tämän asetuksen nojalla seurantakeskuksen on noudatettava direktiivin 95/46/EY säännöksiä. Hallintoneuvosto laatii näiden säännösten soveltamista koskevat yksityiskohtaiset säännöt, jotka koskevat erityisesti kyseessä olevien henkilöiden oikeuksia, tietojenkäsittelyn suojaamista ja luottamuksellisuutta, asianmukaisia suojatoimia, joilla taataan henkilön tunnistamattomuus ennen tietojen välittämistä, ja tietojen käsittelyn sisäistä valvontaa.2. Seurantakeskuksen on ilmoitettava komissiolle 1 kohdassa tarkoitetut yksityiskohtaiset säännöt julkaistavaksi Euroopan yhteisöjen virallisessa lehdessä. Seurantakeskus ei voi ryhtyä käsittelemään henkilötietoja ennen näiden sääntöjen voimaantuloa.3. Kun jäsenvaltiot siirtävät tai vastaanottavat henkilötietoja tämän asetuksen mukaisesti, niiden on sovellettava tietojen käsittelyssä noudatettavaa tietosuojaa koskevaa kansallista lainsäädäntöä direktiivin 95/46/EY säännösten mukaisesti.4. Jos seurantakeskukselle siirretään henkilötietoja tämän asetuksen nojalla ja kansallisen lain mukaisesti, näitä tietoja voi käyttää vain tiedot välittäneen laitoksen määräämiin tarkoituksiin ja sen määräämillä ehdoilla. Tämä säännös koskee soveltuvin osin seurantakeskuksen jäsenvaltioiden toimivaltaisille laitoksille tai kansainvälisille järjestöille ja muille yhteisön elimille siirtämiä henkilötietoja. Seurantakeskuksen on pidätyttävä kaikesta yksilöityihin tapauksiin ja nimiin liittyvästä toiminnasta.5. Seurantakeskukselle toimitetut ja sen välittämät rotusyrjintään, muukalaisvihaan ja antisemitismiin perustuvaa väkivaltaa koskevat tiedot voidaan julkaista, jollei yhteisön ja kansallisista tietojen levittämistä ja luottamuksellisuutta koskevista säännöistä muuta johdu.6. Jäsenvaltiot ja kansalliset toimielimet, jotka ovat yhteistyössä seurantakeskuksen kanssa, eivät ole velvoitettuja toimittamaan kansallisen lainsäädännön perusteella luottamuksellisiksi luokiteltuja tietoja.6 artikla OikeuskelpoisuusSeurantakeskus on oikeushenkilö. Sillä on kaikissa jäsenvaltioissa laajin kansallisen lainsäädännön mukaan oikeushenkilöillä oleva oikeuskelpoisuus; se voi erityisesti hankkia ja luovuttaa kiinteää ja irtainta omaisuutta sekä toimia kantajana ja vastaajana oikeudenkäynneissä.7 artikla Yhteistyö kansainvälisten ja kansallisten järjestöjen kanssa1. Tehtäviensä toteuttamiseksi seurantakeskus voi olla yhteistyössä kansallisten tai kansainvälisten tai yksityisten järjestöjen kanssa, jotka käsittelevät rotusyrjintää ja muukalaisvihaa koskevia asioita.2. Hallintoneuvoston on hyväksyttävä 1 kohdassa tarkoitettua yhteistyötä koskevat yksityiskohtaiset säännöt.3. Seurantakeskus sovittaa toimintansa yhteen Euroopan neuvoston toiminnan kanssa erityisesti työohjelmansa osalta. Tässä tarkoituksessa yhteisö tekee seurantakeskuksen nimissä Euroopan neuvoston kanssa sopimuksen laajasta yhteistyöstä tämän ja seurantakeskuksen välillä. Tähän sopimukseen sisältyy myös Euroopan neuvoston nimeämän henkilön nimeäminen seurantakeskuksen hallintoneuvostoon.8 artikla Hallintoneuvosto1. Hallintoneuvosto muodostuu yhdestä kunkin jäsenvaltion nimeämästä henkilöstä, yhdestä Euroopan parlamentin nimeämästä henkilöstä ja 7 artiklan 3 kohdan mukaisesti yhdestä Euroopan neuvoston nimeämästä henkilöstä sekä yhdestä komission edustajasta.Jokaisella jäsenellä on samalla tavalla nimetty varajäsen.2. Hallintoneuvoston jäsenten ja varajäsenten nimet ilmoitetaan Euroopan komissiolle niiden julkaisemiseksi Euroopan yhteisöjen virallisessa lehdessä. Jäsenten toimikausi on kolme vuotta ja se voidaan uusia kerran. Hallintoneuvosto valitsee puheenjohtajansa ja varapuheenjohtajansa samoin kuin 9 artiklassa tarkoitetun johtokunnan muut jäsenet.Jokaisella hallintoneuvoston jäsenellä, tai hänen poissa ollessaan varajäsenellä, on yksi ääni. Päätökset tehdään kahden kolmasosan enemmistöllä annetuista äänistä. Puheenjohtaja osallistuu äänestykseen.3. Hallintoneuvosto tekee tarvittavat päätökset seurantakeskuksen toiminnasta, erityisestia) vahvistaa seurantakeskuksen vuotuisen toimintasuunnitelman talousarvion ja käytettävissä olevien varojen mukaisesti tiedekomiteaa kuultuaan; kyseistä ohjelmaa voidaan tarvittaessa muuttaa vuoden aikana,b) hyväksyy seurantakeskuksen vuosikertomuksen, päätelmät ja suositukset ja antaa ne tiedoksi Euroopan parlamentille, neuvostolle, komissiolle, talous- ja sosiaalikomitealle ja alueiden komitealle sekä valvoo vuosikertomuksen julkaisemista,c) nimittää johtajan,d) vahvistaa seurantakeskuksen talousarvioesityksen ja lopullisen talousarvion,e) myöntää johtajalle talousarvion toteuttamista koskevan vastuuvapauden,4. Hallintoneuvosto vahvistaa työjärjestyksensä. Hallintoneuvosto kokoontuu puheenjohtajan kutsusta vähintään kaksi kertaa vuodessa.9 artikla Johtokunta1. Johtokunta muodostuu hallintoneuvoston puheenjohtajasta ja varapuheenjohtajasta sekä korkeintaan kolmesta muusta hallintoneuvoston jäsenestä, joihin kuuluu Euroopan neuvoston nimeämä henkilö ja komission edustaja.2. Johtokunta valvoo seurantakeskuksen työtä, seuraa toimintaohjelmien valmistelua ja toimeenpanoa ja valmistelee hallintoneuvoston kokoukset yhdessä seurantakeskuksen johtajan kanssa. Johtokunta suorittaa myös kaikki hallintoneuvoston työjärjestyksensä mukaisesti sille uskomat tehtävät.10 artikla Johtaja1. Seurantakeskus toimii johtajan alaisuudessa, jonka hallintoneuvosto nimittää komission ehdotuksesta nelivuotiskaudeksi; kausi voidaan uusia.2. Johtaja vastaaa) edellä 2 artiklan 2 kohdassa tarkoitettujen tehtävien toteuttamisesta,b) seurantakeskuksen vuosittaisen työsuunnitelman valmistelusta ja toteuttamisesta,c) tässä asetuksessa tarkoitettujen kertomusten, päätelmien ja suositusten valmistelusta,d) kaikista henkilöstöasioista ja seurantakeskuksen päivittäisestä hallinnosta.3. Johtaja antaa hallinnostaan hallintoneuvostolle selvityksen ja osallistuu sen ja johtokunnan kokouksiin.4. Johtaja on seurantakeskuksen laillinen edustaja.11 artikla Tiedekomitea1. Hallintoneuvostoa ja johtajaa avustaa tiedekomitea, joka antaa lausuntonsa kaikista hallintoneuvoston tai johtajan sille esittämistä seurantakeskuksen toimintaa koskevista tieteellisistä kysymyksistä.Tiedekomitean lausunnot hyväksytään yksinkertaisella enemmistöllä annetuista äänistä; jokaisella jäsenellä on yksi ääni. Eriävät mielipiteet saatetaan hallintoneuvoston tietoon.2. Tiedekomitea muodostuu korkeintaan yhdeksästä asiantuntijasta, mieluummin eri jäsenvaltioista, joilla on erityisasiantuntemusta tai -kokemusta rotusyrjinnän ja muukalaisvihan arvioinnista.Hallintoneuvosto nimeää nämä asiantuntijat jäsenvaltioiden, komission ja 7 artiklassa tarkoitettujen seurantakeskuksen työhön osallistuvien kansallisten ja kansainvälisten järjestöjen ehdotusten perusteella.Hallintoneuvosto valvoo, että eri tieteenalat ovat edustettuina komiteassa.3. Tiedekomitean jäsenten toimikausi on kolme vuotta. Toimikausi voidaan uusia kerran.4. Tiedekomitea valitsee puheenjohtajansa ja varapuheenjohtajansa.5. Tiedekomitea kokoontuu puheenjohtajan kutsusta vähintään kaksi kertaa vuodessa.12 artikla Henkilöstö1. Seurantakeskuksen henkilöstöön sovelletaan Euroopan yhteisöjen virkamiehiä ja muuta henkilöstöä koskevia asetuksia ja sääntöjä.2. Seurantakeskus käyttää henkilöstönsä suhteen nimittävälle viranomaiselle annettuja valtuuksia.3. Hallintoneuvosto antaa yksimielisesti komission kanssa aiheelliset soveltamista koskevat yksityiskohtaiset säännöt.13 artikla Talousarvio1. Kaikista seurantakeskuksen tuloista ja menoista laaditaan arviot kullekin kalenterivuotta vastaavalle varainhoitovuodelle, ja ne otetaan seurantakeskuksen talousarvioon.2. Johtaja laatii seuraavan varainhoitovuoden talousarvioesityksen viimeistään kunkin vuoden 15 päivänä helmikuuta. Alustava talousarvioesitys kattaa hallinnosta johtuvat menot ja seuraavan varainhoitovuoden toimintasuunnitelman. Johtaja antaa tämän esityksen ja siihen liitetyn henkilöstön määrää kuvaavan taulukon hallintoneuvoston käsiteltäväksi.3. Talousarvioon otettujen tulojen ja menojen on oltava tasapainossa.4. Seurantakeskuksen tuloihin kuuluvat, sanotun kuitenkaan rajoittamatta muita tuloja,a) Euroopan yhteisöjen yleisen talousarvion erityiseen budjettikohtaan (pääluokka "Komissio") otettu yhteisön avustus,b) tarjotuista palveluista suoritetut maksut,c) edellä 7 artiklassa tarkoitettujen järjestöjen ja toimielimien mahdollisesti antama rahallinen tuki.5. Seurantakeskuksen menoihin kuuluvat erityisesti henkilöstön palkat, hallinto- ja perusrakennemenot, toimintakustannukset ja Raxen-verkkoon kuuluvien toimielinten ja elinten kanssa samoin kuin kolmansien osapuolten kanssa tehdyistä sopimuksista johtuvat menot.6. Hallintoneuvosto vahvistaa talousarvioesityksen ja toimittaa sen komissiolle, joka sen perusteella laatii vastaavat arviot Euroopan yhteisöjen yleisen talousarvion alustavassa talousarvioesityksessä, jonka se toimittaa neuvostolle perustamissopimuksen 203 artiklan mukaisesti.7. Hallintoneuvosto vahvistaa seurantakeskuksen lopullisen talousarvion ennen varainhoitovuoden alkua ja mukauttaa sitä tarvittaessa seurantakeskuksen saamaan yhteisön avustukseen ja muihin tuloihin.8. Johtaja toteuttaa seurantakeskuksen talousarviota.9. Seurantakeskuksen maksusitoumusten ja menojen maksamisen valvonta sekä sen tulojen toteamisen ja perimisen valvonta kuuluu komission varainhoidon valvojalle.10. Viimeistään kunkin vuoden maaliskuun 31 päivänä johtaja tekee komissiolle, hallintoneuvostolle ja tilintarkastustuomioistuimelle seurantakeskuksen kaikkien tulojen ja menojen tilit edelliseltä varainhoitovuodelta.Tilintarkastustuomioistuin tarkastaa tilit perustamissopimuksen 188 c artiklan mukaisesti.11. Hallintoneuvosto myöntää johtajalle talousarvion toteuttamista koskevan vastuuvapauden.12. Hallintoneuvosto vahvistaa komissiota ja tilintarkastustuomioistuinta kuultuaan sisäiset rahoitussäännökset, jotka koskevat erityisesti seurantakeskuksen talousarvion laatimiseen ja toteuttamiseen liittyviä menettelytapoja.14 artikla Erioikeudet ja vapaudetSeurantakeskukseen sovelletaan Euroopan yhteisöjen erioikeuksista ja vapauksista tehtyä pöytäkirjaa.15 artikla Vastuu1. Sopimussuhteeseen perustuva seurantakeskuksen vastuu määräytyy sopimukseen sovellettavan lain mukaan.Yhteisöjen tuomioistuimella on toimivalta ratkaista asia seurantakeskuksen tekemässä sopimuksessa olevan välityslausekkeen nojalla.2. Sopimussuhteen ulkopuolisen vastuun perusteella seurantakeskus korvaa sen itsensä tai henkilöstönsä tehtäviään suorittaessaan aiheuttaman vahingon jäsenvaltioiden lainsäädännön yhteisten yleisten periaatteiden mukaisesti.Yhteisöjen tuomioistuin on toimivaltainen ratkaisemaan tällaisten vahinkojen korvausta koskevat riidat.16 artikla KertomusKolmantena vuonna tämän asetuksen voimaantulosta komissio toimittaa Euroopan parlamentille, neuvostolle, talous- ja sosiaalikomitealle ja alueiden komitealle seurantakeskuksen työstä arviointikertomuksen, johon liitetään tarvittaessa sen tehtävien mukauttamista tai laajentamista koskevia ehdotuksia, erityisesti yhteisön rotusyrjintään ja muukalaisvihaan kohdistuvan toimivallan kehityksen perusteella.17 artikla VoimaantuloTämä asetus tulee voimaan ensimmäisenä päivänä sen jälkeen, kun toimivaltaiset viranomaiset ovat tehneet päätöksen seurantakeskuksen toimipaikasta.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL N:o C 158, 25.6.1986, s. 1.(2) EYVL N:o L 281, 23.11.1995, s. 31.


Avis juridique important

|

52004PC0031

Ehdotus: neuvoston asetus lopullisen polkumyyntitullin käyttöön ottamisesta Kiinan kansantasavallasta ja Intiasta peräisin olevan sulfaniilihapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1339/2002 muuttamisesta  /* KOM/2004/0031 lopull. */

Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta ja Intiasta peräisin olevan sulfaniilihapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1339/2002 muuttamisesta(komission esittämä)PERUSTELUTKesäkuun 26. päivänä 2003 pantiin vireille perusasetuksen 12 artiklan mukainen neuvoston asetuksella (EY) N:o 1339/2002 Kiinan kansantasavallasta ja Intiasta peräisin olevan sulfaniilihapon tuonnissa käyttöön otettujen polkumyyntitoimenpiteiden uudelleen tutkiminen.Liitteenä oleva ehdotus neuvoston asetukseksi, jolla muutetaan kyseistä asetusta, perustuu tutkimuksessa tehtyihin päätelmiin siitä, että mainittujen polkumyyntitoimenpiteiden absorptio tapahtui. Sen vuoksi on laskettu uusi polkumyyntimarginaali ja uusi tulli.Sen vuoksi ehdotetaan, että neuvosto hyväksyy liitteenä olevan ehdotuksen neuvoston asetukseksi, joka olisi julkaistava mahdollisimman pian Euroopan unionin virallisessa lehdessä.Ehdotus: NEUVOSTON ASETUS lopullisen polkumyyntitullin käyttöön ottamisesta Kiinan kansantasavallasta ja Intiasta peräisin olevan sulfaniilihapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta annetun asetuksen (EY) N:o 1339/2002 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 [1], jäljempänä 'perusasetus', ja erityisesti sen 12 artiklan 3 kohdan,[1]  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 1972/2002 (EYVL L 305, 7.11.2002, s. 1).ottaa huomioon komission ehdotuksen, jonka komissio on tehnyt neuvoa-antavaa komiteaa kuultuaan,sekä katsoo seuraavaa:A. MENETTELY1. Alkuperäiset toimenpiteet(1) Heinäkuussa 2002 neuvosto otti käyttöön asetuksella (EY) N:o 1339/2002 [2] lopullisen polkumyyntitullin (alkuperäinen toimenpide) muun muassa Kiinan kansantasavallasta peräisin olevan sulfaniilihapon tuonnissa. Koko maata koskeva vapaasti yhteisön rajalla nettohintaan sovellettava tulli on 21 prosenttia.[2]  EYVL L 196, 25.7.2002, s. 11.2. Uudelleen vireille pantavaa absorptiotutkimusta koskeva pyyntö(2) Toukokuun 12. päivänä 2003 jätettiin perusasetuksen 12 artiklan mukainen johdanto-osan 1 kappaleessa tarkoitettua toimenpidettä koskeva uudelleentutkimispyyntö. Pyynnön jätti kaksi tuottajaa Sorochimie ja Quimigal, jäljempänä 'pyynnön esittäjät', jotka edustavat 100 prosenttia yhteisön sulfaniilihapon tuotannosta.(3) Pyynnön esittäjät antoivat riittävät tiedot, jotka osoittivat, että Kiinan kansantasavallasta peräisin olevan sulfaniilihapon tuonnissa käyttöön otettu polkumyyntitulli ei ole johtanut riittäviin hintojen muutoksiin yhteisössä. Itse asiassa pyyntöön sisältynyt näyttö osoitti, että vientihinnat ja yhteisön lopullisten asiakkaiden hinnat (tullittomina) laskivat huomattavasti polkumyyntitoimenpiteiden käyttöönoton jälkeen. Tämä oli merkki polkumyynnin lisääntymisestä, mikä esti voimassa olevien polkumyyntitoimenpiteiden aiotut korjaavat vaikutukset.3. Uudelleen vireille pantava absorptiotutkimus(4) Komissio ilmoitti 26 päivänä kesäkuuta 2003 Euroopan unionin virallisessa lehdessä [3] julkaistulla ilmoituksella peruasetuksen 12 artiklan mukaisen Kiinan kansantasavallasta peräisin olevan sulfaniilihapon tuontiin sovellettavia polkumyyntitoimenpiteitä koskevan tutkimuksen panemisesta vireille uudestaan.[3]  EUVL C 149, 26.6.2003, s. 14.(5) Komissio ilmoitti tutkimuksen vireillepanosta virallisesti niille tuottajille/viejille, joita asian tiedettiin koskevan, viejämaan edustajille, tuojille ja käyttäjille. Asianomaisille osapuolille annettiin tilaisuus esittää kantansa kirjallisesti ja pyytää saada tulla kuulluiksi ilmoituksessa asetetussa määräajassa. Komissio lähetti kyselylomakkeet kaikille asianomaisille osapuolille.(6) Kiinalaiselta viejältä, tuonti- ja vientiyritykseltä Sinochem Hebei (Sinochem), ja tarkasteltavana olevaa tuotetta suoraan Kiinan kansantasavallasta tuovalta käyttäjältä, yritykseltä 3V Sigma, Italia (3V Sigma), saatiin täydelliset kyselylomakevastaukset. On huomattava, että alkuperäisten toimenpiteiden käyttöönottoon johtaneessa tutkimuksessa (alkuperäinen tutkimus) vahvistettiin, että sulfaniilihapon loppukäyttäjät tuovat kyseistä tuotetta suoraan yhteisöön.(7) Kolme muuta tuojaa/käyttäjää ilmoittivat, että ne eivät vastaa kyselylomakkeeseen, koska ne olivat tuoneet tarkasteltavana olevaa tuotetta ainoastaan vähäisiä määriä tutkimusajanjaksolla. Neljäs tuoja/käyttäjä toimitti tietoja, mutta lopetti yhteistyönsä tutkimuksen kuluessa.(8) Uusi tutkimus kattoi 1 päivän huhtikuuta 2002 ja 31 päivän maaliskuuta 2003 välisen ajanjakson, jäljempänä 'uusi tutkimusajanjakso'. Uutta tutkimusajanjaksoa käytettiin yhteisön nykyisten vientihintojen ja lopullisten asiakkaiden hintojen määrittämiseksi. Sen määrittämiseksi, olivatko yhteisön hinnat muuttuneet riittävästi, uuden tutkimusajanjakson aikana veloitettuja hintoja verrattiin alkuperäisen tutkimusajanjakson aikana veloitettuihin hintoihin. Alkuperäinen tutkimusajanjakso kattoi 1 päivän heinäkuuta 2000 ja 30 päivän kesäkuuta 2001 välisen ajanjakson.(9) Asianmukaisesti perusteltujen poikkeuksellisten olosuhteiden vuoksi (SARS-epidemian seuraukset Kiinan kansantasavallassa) yhteistyössä toimineet osapuolet pyysivät, ja niille myönnettiin, lisää aikaa kyselylomavastaustensa toimittamiseksi. Tästä syystä uusi tutkimus ylitti hieman tavanomaisen perusasetuksen 12 artiklan 4 kohdan mukaisen kuuden kuukauden määräajan.B. TARKASTELTAVANA OLEVA TUOTE(10) Tuote, jota pyyntö koskee, ja jonka osalta tutkimus pantiin uudelleen vireille, on sama kuin alkuperäisessä tutkimuksessa eli sulfaniilihappo, joka luokitellaan yleensä CN-koodiin ex 2921 42 10 (Taric-koodi 2921 42 10*60). Sulfaniilihappo on kemiallinen tuote, jota käytetään raaka-aineena optisten kirkasteiden, betonin lisäaineiden, elintarvikevärien ja erityisväriaineiden tuotannossa.C. UUSI TUTKIMUS(11) Uuden tutkimuksen tarkoituksena on ensiksi vahvistaa, ovatko Kiinan kansantasavallasta peräisin olevan sulfaniilihapon hinnat muuttuneet yhteisössä riittävästi edellä mainittujen polkumyyntitoimenpiteiden käyttöönoton jälkeen. Toiseksi, jos päätellään, että absorptiota on tapahtunut, polkumyyntimarginaali lastetaan uudelleen. Perusasetuksen 12 artiklan mukaisesti tuojille/käyttäjille ja viejille annetaan mahdollisuus toimittaa näyttö, jolla yhteisön hintojen muuttumattomuutta toimenpiteiden käyttöönoton jälkeen voidaan perustella muuten kuin polkumyyntitullin absorptiolla.1. Yhteisön hintojen muutokset1.1. Yleistä(12) Kuten edellä mainittiin, Kiinan kansantasavallasta peräisin olevan sulfaniilihapon kaupalle luonteenomaista on se, että välittäjät, kuten tuotetta yhteisöön jälleenmyytäväksi tuovat kauppiaat, puuttuvat. Yhteisön käyttäjät, joita ovat yleensä suuret kemian yritykset, tuovat tarkasteltavana olevaa tuotetta suoraan Kiinan kansantasavallasta omaan sisäiseen kulutukseensa.(13) Jälleenmyyntihintojen puuttuessa markkinoilta Kiinan kansantasavallasta peräisin olevan tarkasteltavana olevan tuotteen yhteisön hinnat uuden tutkimusajanjakson aikana määritettiin lisäämällä euromääräisiin cif-hintoihin yhteisön rajalla sekä sopimustullit että polkumyyntitullit. Euromääräiset cif-hinnat yhteisön rajalla määritettiin edellä mainittujen kiinalaisen yhteistyössä toimineen vientiä harjoittavan tuottajan ja yhteisön tuojan/käyttäjän antamien tietojen perusteella. Kyseisten yritysten antamien tietojen mukaan sulfaniilihapon tuonti uudella tutkimusajanjaksolla oli 1 430 tonnia, mikä ylitti hieman Eurostatin tilastotiedot.(14) Yhteisön hintojen muuttumista arvioitiin vertaamalla samoissa toimitusolosuhteissa johdanto-osan 13 kappaleessa tarkoitettua uuden tutkimusajanjakson keskimääräistä hintaa, mukaan lukien tullit, alkuperäisellä tutkimusajanjaksolla määritettyyn hintaan, tullit mukaan luettuina. Vertailusta kävi ilmi, että Kiinan kansantasavallasta peräisin olevan sulfaniilihapon keskimääräinen hinta yhteisössä oli laskenut 18,1 prosenttia.(15) Olisi huomattava, että Kiinan kansantasavallasta peräisin olevan sulfaniilihapon tuontiin sovellettava keskimääräinen sopimustulli laski 8,5 prosentista 7,4 prosenttiin tutkimusajanjaksojen välisenä aikana. Kun kyseistä vaikutusta ei oteta huomioon, euromääräisten cif-hintojen lasku tutkimusajanjaksojen välisenä aikana oli 17,4 prosenttia.1.2. Asianomaisten osapuolten esittämät väitteet1.2.1. Valuuttakurssien muutokset(16) Useat asianomaiset osapuolet huomauttivat, että Kiinan kansantasavallasta tuotava sulfaniilihappo laskutetaan Yhdysvaltain dollareissa. Ne totesivat, että sulfaniilihapon vientihintojen ja yhteisön hintojen lasku johtuu suurelta osin alkuperäisen ja uuden tutkimusajanjakson välillä tapahtuneista Yhdysvaltain dollarin valuuttakurssin muutoksista suhteessa euroon. Väite tarkistettiin ja havaittiin todellakin, että Yhdysvaltain dollari oli devalvoitunut suhteessa euroon 11,4 prosenttia alkuperäisen ja uuden tutkimusajanjakson välillä. Sen vuoksi väite hyväksyttiin. Vaikka vertailu tehdään ottaen huomioon edellä mainitun Yhdysvaltain dollarin devalvoitumisen euroon nähden, yhteisön hintojen todetaan kuitenkin laskeneen 9,3 prosenttia alkuperäisen ja uuden tutkimusajanjakson välillä.1.2.2. Kuljetuskustannukset(17) Yhteistyössä toiminut osapuoli väitti, että kuljetuskustannusten lasku Kiinan kansantasavallan ja yhteisön välillä voisi osittain selittää tarkasteltavana olevan tuotteen mahdollisen hinnan laskun. Kyseinen väite tarkistettiin yhteistyössä toimineiden osapuolten ilmoittamien todellisten kuljetuskustannusten perusteella. Kuljetuskustannuksia verrattaessa alkuperäisessä tutkimuksessa määritettyihin kustannuksiin näyttää siltä, että tutkimusajanjaksojen välillä kuljetuskustannukset lisääntyivät hieman, eivät vähentyneet. Tämän vuoksi väite hylättiin.1.2.3. Raaka-aineiden hinta(18) Yhteistyössä toimineet osapuolet väittivät, että sulfaniilihapon mahdollinen hinnan lasku johtuu tutkimusajanjaksojen välillä tapahtuneesta aniliinin hinnan laskusta. Aniliini on tärkeä raaka-aine, joka edustaa noin 60 prosenttia sulfaniilihapon tuotantokustannuksista. Väitettiin, että aniliinin hinta olisi laskenut noin 5 prosenttia edellä mainitulla ajanjaksolla.(19) Tämä väite viittaa tuotantokustannuksiin ja se voidaan ottaa huomioon ainoastaan normaaliarvon uudelleen tarkastelussa. Perusasetuksen 12 artiklan 5 kohdan mukaisesti väitetyt normaaliarvon muutokset otetaan kuitenkin huomioon ainoastaan, jos komissiolle toimitetaan täydelliset tiedot tarkistetuista normaaliarvoista. Näin ei tapahtunut. Yksinomaan tästä syystä väite voitaisiin hylätä. Jotta saataisiin kokonaiskuva kaikista mahdollisesti asiaan liittyvistä tekijöistä, edellä mainittu väite kuitenkin tutkittiin. Siksi aniliinin hintoja uudella tutkimusajanjaksolla koskevia perusteellisia tietoja pyydettiin samasta lähteestä, jota oli käytetty normaaliarvon määrittämisessä alkuperäisessä tutkimuksessa, eli yhteistyössä toimineelta yritykseltä vertailumaassa Intiassa. Tämän perusteella todettiin, että aniliinin hinnat olivat nousseet, eivät laskeneet, noin 6 prosenttia tutkimusajanjaksojen välillä. Vaikka väite olisikin esitetty asianmukaisesti normaaliarvon tarkistusta koskevan pyynnön yhteydessä perusasetuksen 12 artiklan 5 kohdan mukaisesti, sen olisi katsottu olevan perusteeton.1.3. Päätelmät(20) Sen vuoksi pääteltiin, että polkumyyntitullin absorptio oli tapahtunut, sillä Kiinan kansantasavallasta peräisin olevan sulfaniilihapon hinnoissa havaittua laskua ei voitu täysin perustella, vaikka edellä kuvattu valuuttakurssien vaihteluita koskeva väite otettaisiin huomioon.2. Vientihintojen uudelleen arviointi(21) Koska vahvistettiin, että absorptio oli tapahtunut ja että yhteisön hintojen muuttumattomuus johtui vientihintojen laskusta, katsottiin asianmukaiseksi käyttää uuden tutkimusajanjakson vientihintoja polkumyyntimarginaalien uudelleen laskemiseksi perusasetuksen 12 artiklan 2 kohdan viimeisen virkkeen mukaisesti.3. Normaaliarvo(22) Perusasetuksen 12 artiklan 5 kohdassa säädetään mahdollisuudesta ottaa huomioon väitetyt normaaliarvon muutokset edellyttäen, että komissiolle ilmoitetaan täydelliset tiedot asetetussa määräajassa. Kuten johdanto-osan 19 kappaleessa todettiin, mikään asianomainen osapuoli ei virallisesti pyytänyt normaaliarvon tarkistusta. Sen vuoksi alkuperäisessä tutkimuksessa vahvistettua normaaliarvoa käytettiin polkumyyntimarginaalien uudelleen laskemisessa4. Polkumyyntimarginaalin uudelleen laskeminen ottaen huomioon uuden tutkimusajanjakson aikana havaitut vientihinnat(23) Kuten perusasetuksen 12 artiklassa edellytetään, Kiinan kansantasavallan koko maata koskeva polkumyyntimarginaali laskettiin uudelleen vertaamalla nykyisessä tutkimuksessa vahvistettua keskimääräistä vapaasti aluksessa -hintaa alkuperäisessä tutkimuksessa vahvistettuun keskimääräiseen vapaasti aluksessa -normaaliarvoon. Erotus ilmaistiin sen jälkeen prosentteina uudessa tutkimuksessa määritetystä cif-arvosta.(24) Uudelleen lasketun polkumyyntimarginaalin todettiin nousseen 33,7 prosenttiin verrattuna alkuperäisen tutkimuksen aikana vahvistettuun 21 prosenttiin.5. Toimenpiteen uusi taso(25) Alkuperäiset toimenpiteet perustuivat polkumyyntimarginaaliin. Uusi vahinkomarginaali on laskettu johdanto-osan 21 kappaleessa selitetyn mukaisesti määritetyn uuden vientihinnan ja alkuperäisessä tutkimuksessa lasketun vahinkoa aiheuttamattoman yhteisön hinnan, joka on ilmaistu prosentteina samasta edellä mainitussa vahinkomarginaalin määrityksessä käytetystä nimittäjästä, välisenä erotuksena. Marginaaleista alhaisin on polkumyyntimarginaali. Alhaisemman tullin soveltamista koskevan säännön mukaisesti Kiinan kansantasavallasta peräisin olevan sulfaniilihapon tuonnissa yhteisöön sovellettavan tarkistetun koko maata koskevan tullin olisi vastattava tarkistetun polkumyyntimarginaalin tasoa eli 33,7 prosenttia,ON ANTANUT TÄMÄN ASETUKSEN:1 artiklaKorvataan asetuksen (EY) N:o 1339/2002 1 artiklan 2 kohta seuraavasti:"2. Edellä 1 kohdassa kuvatun tuotteen vapaasti yhteisön rajalla tullaamattomana -nettohintaan sovellettava lopullinen polkumyyntitulli on seuraava:Maa  //  Lopullinen tulli (%)Kiinan kansantasavalta  //  33,7Intia  //  18,3"2 artiklaTämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä,Neuvoston puolestaPuheenjohtaja


Tärkeä oikeudellinen huomautus

|

52009PC0142

Ehdotus Euroopan parlamentin ja neuvoston asetus eräiden perustamissopimuksen 251 artiklassa määrätyn menettelyn soveltamisalaan kuuluvien säädösten mukauttamisesta neuvoston päätökseen 1999/468/EY valvonnan käsittävän sääntelymenettelyn osalta - Mukauttaminen valvonnan käsittävään sääntelymenettelyyn - Viides osa  /* KOM/2009/0142 lopull. - COD 2009/0048 */

	[pic] | EUROOPAN YHTEISÖJEN KOMISSIO |Bryssel 30.3.2009KOM(2009) 142 lopullinen2009/0048 (COD)EhdotusEUROOPAN PARLAMENTIN JA NEUVOSTON ASETUSeräiden perustamissopimuksen 251 artiklassa määrätyn menettelyn soveltamisalaan kuuluvien säädösten mukauttamisesta neuvoston päätökseen 1999/468/EY valvonnan käsittävän sääntelymenettelyn osaltaMukauttaminen valvonnan käsittävään sääntelymenettelyyn Viides osaPERUSTELUT1. Neuvoston päätös 2006/512/EY ja uusi valvonnan käsittävä sääntelymenettelyMenettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehtyä neuvoston päätöstä 1999/468/EY[1] muutettiin 17. heinäkuuta 2006 tehdyllä neuvoston päätöksellä 2006/512/EY[2].Muutetun päätöksen 1999/468/EY 5 a artiklassa otetaan käyttöön uusi valvonnan käsittävä sääntelymenettely. Tätä menettelyä käytetään päätettäessä sellaisista laajakantoisista toimenpiteistä, joilla muutetaan Euroopan yhteisön perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä uusia muita kuin keskeisiä osia.2. Ensisijainen mukauttaminen ja yleinen mukauttaminenEuroopan parlamentti, neuvosto ja komissio ovat yhteisessä lausumassaan[3] esittäneet luettelon perussäädöksistä, jotka olisi pikaisesti mukautettava muutettuun päätökseen, jotta uusi valvonnan käsittävä sääntelymenettely voidaan sisällyttää niihin (ensisijainen mukauttaminen). Komissio esitti kaikki ensisijaisesti mukautettavia säädöksiä koskevat ehdotukset joulukuussa 2006. Euroopan parlamentti ja neuvosto ovat käsitelleet ja hyväksyneet ehdotukset.[4]Jotta valvonnan käsittävää sääntelymenettelyä voitaisiin soveltaa myös muihin yhteispäätösmenettelyssä annettuihin säädöksiin, jotka olivat jo voimassa päätöksen 2006/512/EY voimaantulohetkellä, yhteisessä lausumassa kehotetaan lisäksi mukauttamaan kyseisiä säädöksiä sovellettavia menettelyjä noudattaen (yleinen mukauttaminen). Komissio sitoutui lausumassa[5], jota ei ole julkaistu Euroopan unionin virallisessa lehdessä , tarkastelemaan kaikkia näitä säädöksiä mukauttaakseen niitä tarvittaessa valvonnan käsittävään sääntelymenettelyyn.Komissio on päättänyt mukauttaa kyseiset säädökset nk. omnibus-asetusten ehdotuksilla. Kullakin asetuksella kootaan yhteen ja muutetaan samanaikaisesti useita kymmeniä säädöksiä. Tällä menetelmällä pyritään siihen, että mukauttaminen etenisi järkevästi ja johdonmukaisesti. Näin lainsäätäjä voi tehostaa ja nopeuttaa säädösten tarkastelua ja edistää niiden johdonmukaista ja horisontaalista käsittelyä. Koska perussäädösten sisältöön ei tehdä mitään muutoksia, tämän menetelmän käyttö mahdollistaa mukautuksen keskittämisen säädöstekstien oikeudellisiin näkökohtiin.Komissio antoi Euroopan parlamentille ja neuvostolle 23. marraskuuta 2007[6] asiasta tiedonannon, jonka jälkeen komissio antoi ensimmäiset kolme ehdotusta 23. marraskuuta[7] ja 19. joulukuuta 2007[8]. Se antoi viimeisimmän ehdotuksen 11. helmikuuta 2008[9].Mukauttamisen tarkoituksena on sisällyttää valvonnan käsittävä sääntelymenettely, sellaisena kuin sen järjestelyt on esitetty muutetun päätöksen 1999/468/EY 5 a artiklassa, voimassa oleviin säädöksiin. Mukauttamiseen voi liittyä valvonnan käsittävän sääntelymenettelyn yhteydessä tavallisesti sovellettavien määräaikojen poistamista tai lyhentämistä koskevia säännöksiä edellä mainitun 5a artiklan 5 kohdan mukaisesti, silloin kun tämä katsotaan perustelluksi erityisesti suunniteltujen toimenpiteiden luonteen vuoksi. Olosuhteiden niin edellyttäessä voidaan säätää myös kiireellisestä menettelystä edellä mainitun 5a artiklan 6 kohdan mukaisesti.3. Euroopan parlamentin päätöslauselmaEuroopan parlamentti antoi 23. syyskuuta 2008 päätöslauselman suosituksista komissiolle säädösten mukauttamisesta uuteen komitologiapäätökseen[10].Parlamentti pyysi päätöslauselmassa komissiota esittämään sille uusia lainsäädäntöehdotuksia mukauttamattomien säädösten yleisen mukauttamisen saattamiseksi loppuun. Se esitti komissiolle tätä varten luettelon säädöksistä, joiden se katsoi olevan tarpeellista mukauttaa uuteen komitologiamenettelyyn; näitä säädöksiä ei ollut mainittu 23. marraskuuta 2007 hyväksytyssä komission tiedonannossa[11].4. Komission kanta Euroopan parlamentin päätöslauselman perusteella toteutettaviin jatkotoimenpiteisiinKomissio oli ennen edellä mainitun tiedonantonsa esittämistä tutkinut hyvin perusteellisesti kaikki yhteispäätösmenettelyssä annetut säädökset selvittääkseen, mitkä säädökset valtuuttavat sen toteuttamaan laajakantoisia toimenpiteitä, joilla muutetaan muita kuin kyseisen perussäädöksen keskeisiä osia. Komissio saattoi näin laatia luettelon yli 200 säädöksestä, joita on mukautettava. Samalla se totesi, että luetteloa voidaan muuttaa myöhemmin.Komissio kiinnitti erityistä huomiota niihin 14 säädökseen, joista Euroopan parlamentti oli maininnut sille 23. syyskuuta 2008 antamassaan päätöslauselmassa. Kaikkia näiden perussäädösten säännöksiä, joilla komissiolle siirretään täytäntöönpanovalta, on tarkasteltu huolellisesti.4.1. Komissio arvioi edellä mainitun tarkastelun perusteella, ettei sen tarvitse esittää ehdotuksia kaikista perussäädöksistä. Sen mukaan seuraavia säädöksiä eri tarvitse mukauttaa uuteen komitologiamenettelyyn:SÄÄDÖKSET, JOTKA ON JO MUKAUTETTU TAI JOIDEN MUKAUTTAMISTA ON JO EHDOTETTU-  Euroopan parlamentin ja neuvoston direktiivi 2000/25/EY, annettu 22 päivänä toukokuuta 2000, maatalous- ja metsätraktoreiden käyttövoimaksi tarkoitettujen moottoreiden kaasu- ja hiukkaspäästöjen vähentämiseksi toteutettavista toimenpiteistä ja neuvoston direktiivin 74/150/ETY muuttamisestaTämä säädös on jo mukautettu valvonnan käsittävään sääntelymenettelyyn direktiivin 2003/37/EY vaikutuksesta, sillä se on yksi perussäädöksistä, joka on mukautettu uuteen menettelyyn 22. lokakuuta 2008 annetun omnibus-asetuksen ensimmäisessä osassa (asetus (EY) N:o 1137/2008, liitteen 3.7 kohdan ensimmäinen alakohta; EUVL L 311, 21.11.2008).Direktiivin 2003/37/EY 19 artiklassa, sellaisena kuin se on muutettuna nk. omnibus I -asetuksella, asetetaan valvonnan käsittävän sääntelymenettelyn piiriin kaikki muutokset teknisten mukautusten tekemiseksi liitteessä II olevassa B luvussa mainittuihin erityisdirektiiveihin. Direktiivi 2000/25/EY kuuluu näihin erityisdirektiiveihin.-  Euroopan parlamentin ja neuvoston direktiivi 2001/43/EY, annettu 27 päivänä kesäkuuta 2001, moottoriajoneuvojen ja niiden perävaunujen renkaista ja renkaiden asentamisesta annetun neuvoston direktiivin 92/23/ETY muuttamisesta-  Euroopan parlamentin ja neuvoston direktiivi 2004/3/EY, annettu 11 päivänä helmikuuta 2004, neuvoston direktiivien 70/156/ETY ja 80/1268/ETY muuttamisesta N1-luokan ajoneuvojen hiilidioksidipäästöjen ja polttoaineen kulutuksen mittaamisen osaltaNämä kaksi direktiiviä ovat kuuluneet automaattisesti valvonnan käsittävän sääntelymenettelyn piiriin siitä lähtien, kun ne on otettu 5. syyskuuta 2007 annetun direktiivin 2007/46/EY (EUVL L 263, 9.10.2007) liitteeseen IV. Kaikki kyseisessä liitteessä IV mainittujen erityisdirektiivien säännöksiin tehtävät muutokset tehdään direktiivin 2007/46/EY 39 artiklan 2 ja 9 kohdan nojalla valvonnan käsittävää sääntelymenettelyä noudattaen. Näiden kahden perussäädöksen mukauttaminen ei sen vuoksi ole enää tarpeen.-  Euroopan parlamentin ja neuvoston direktiivi 2005/64/EY, annettu 26 päivänä lokakuuta 2005, moottoriajoneuvojen tyyppihyväksynnästä niiden uudelleenkäytettävyyden, kierrätettävyyden ja hyödynnettävyyden osalta sekä neuvoston direktiivin 70/156/ETY muuttamisesta-  Euroopan parlamentin ja neuvoston direktiivi 2006/40/EY, annettu 17 päivänä toukokuuta 2006, moottoriajoneuvojen ilmastointijärjestelmien päästöistä ja neuvoston direktiivin 70/156/ETY muuttamisestaMyös nämä kaksi säädöstä ovat sisältyneet 5. syyskuuta 2007 annetun direktiivin 2007/46/EY liitteeseen IV siitä lähtien, kun liitettä muutettiin 7. lokakuuta 2008 annetulla komission asetuksella (EY) N:o 1060/2008. Kaikki näihin kahteen direktiiviin tehtävät muutokset kuuluvat vastedes direktiivin 2007/46/EY 39 artiklan nojalla valvonnan käsittävän sääntelymenettelyn piiriin. Niiden mukauttaminen ei sen vuoksi ole enää tarpeen.-  Euroopan parlamentin ja neuvoston direktiivi 2005/33/EY, annettu 6 päivänä heinäkuuta 2005, direktiivin 1999/32/EY muuttamisesta meriliikenteessä käytettävien polttoaineiden rikkipitoisuuden osaltaDirektiivi 1999/32/EY kuuluu omnibus-asetuksen toiseen osaan (KOM(2007) 824 lopullinen). Komissio on kuitenkin valmistellut tätä ehdotusta ottamalla asianmukaisesti huomioon muutokset, jotka tähän säädökseen tehtiin direktiivillä 2005/33/EY. Se katsoo, että kaikki säännökset, jotka on mukautettava valvonnan käsittävään sääntelymenettelyyn, on esitetty sen omnibus II -asetusta koskevassa ehdotuksessa, eikä tämän säännöksen osalta ole tarpeen esittää uutta ehdotusta.SÄÄDÖKSET, JOIHIN EI SOVELLETA YHTEISPÄÄTÖSMENETTELYÄ-  Neuvoston asetus (EY) N:o 1083/2006, annettu 11 päivänä heinäkuuta 2006, Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisestaTämän säädöksen oikeusperusta ei johdu perustamissopimuksen 251 artiklasta, joten valvonnan käsittävää sääntelymenettelyä ei sovelleta.VUODEN 2006 UUDISTUKSEN VOIMAANTULON JÄLKEEN HYVÄKSYTTY SÄÄDÖS-  Euroopan parlamentin ja neuvoston asetus (EY) N:o 1905/2006, annettu 18 päivänä joulukuuta 2006, kehitysyhteistyön rahoitusvälineen perustamisestaKoska kyseinen säädös on annettu 23. heinäkuuta 2006 jälkeen eli valvonnan käsittävän sääntelymenettelyn sisältäneen uudistuksen voimaantulon jälkeen, sitä ei pidä mukauttaa. Euroopan parlamentti ja neuvosto arvioivat sen hyväksymisen yhteydessä, ettei toimivallan siirto komissiolle edellytä uuden komiteamenettelyn käyttämistä.Komissiolla ei ole hallussaan tietoja, joiden perusteella tämän lainsäätäjän arvion oikeellisuus olisi syytä asettaa kyseenalaiseksi. Säädöksen säännöksillä ei anneta komissiolle toimivaltaa hyväksyä yleisiä toimenpiteitä, joiden tarkoituksena olisi muuttaa tai täydentää säädöstä.SÄÄDÖKSET, JOISSA EI OLE VALVONNAN KÄSITTÄVÄÄN SÄÄNTELYMENETTELYYN LIITTYVIÄ SÄÄNNÖKSIÄ-  Euroopan parlamentin ja neuvoston direktiivi 2001/46/EY, annettu 23 päivänä heinäkuuta 2001, rehujen virallisen valvonnan järjestämistä koskevista periaatteista annetun neuvoston direktiivin 95/53/EY sekä eläinten ruokintaa koskevien neuvoston direktiivien 70/524/ETY, 96/25/EY ja 1999/29/EY muuttamisestaTässä direktiivissä muutetaan direktiivillä 95/53/EY toteutettua toimeenpanovallan siirtoa komissiolle. Siinä ei kuitenkaan anneta komissiolle toimivaltaa hyväksyä yleisiä toimenpiteitä, joiden tarkoituksena olisi muuttaa tai täydentää perussäädöstä. Komissiolle siirretty toimivalta koskee suuntaviivoja, jotka eivät ole sitovia (4 a artiklan 3 kohta), yksittäisten toimenpiteiden toteuttamista (15 a artiklan 1 ja 2 kohta) ja nopean tietojenvaihtojärjestelmän käyttöönottoa (16 c artiklan 3 kohta).-  Euroopan parlamentin ja neuvoston direktiivi 2002/33/EY, annettu 21 päivänä lokakuuta 2002, neuvoston direktiivin 90/425/ETY ja neuvoston direktiivin 92/118/ETY muuttamisesta eläimistä saatavien sivutuotteiden terveysvaatimusten osaltaTällä direktiivillä muutetaan direktiiviä 92/118/ETY ja siinä valtuutetaan komissio laatimaan luettelo laitoksista, joista voivat olla lähtöisin tuotteet, joita on lupa tuoda yhteisöön. Luetteloon kirjaaminen on yksittäinen toimenpide, joka ei kuulu valvonnan käsittävän sääntelymenettelyn piiriin.-  Euroopan parlamentin ja neuvoston direktiivi 2004/41/EY, annettu 21 päivänä huhtikuuta 2004, ihmisravinnoksi tarkoitettujen tiettyjen eläinperäisten tuotteiden tuotantoa ja markkinoille saattamista koskevista elintarvikehygienia- ja terveyssäännöistä annettujen tiettyjen direktiivien kumoamisesta sekä neuvoston direktiivien 89/662/ETY ja 92/118/ETY ja neuvoston päätöksen 95/408/EY muuttamisestaKomissio arvioi, ettei tässä direktiivissä ole kyse toimivallan siirtämisestä tai sen muuttamisesta eikä sillä näin ollen ole vaikutusta sellaisten säädösten säännöksiin, joita on muutettu komitologiamenettelyn osalta.-  Euroopan parlamentin ja neuvoston päätös N:o 676/2002/EY, tehty 7 päivänä maaliskuuta 2002, Euroopan yhteisön radiotaajuuspolitiikan sääntelyjärjestelmästä (radiotaajuuspäätös)Komissio arvioi, ettei sille tämän säädöksen 4 artiklan 2, 3, 4 ja 6 kohdassa siirretty toimivalta kuulu valvonnan käsittävän sääntelymenettelyn piiriin. Päätöksen 4 artiklan 2 kohdassa tarkoitetut toimet ovat puhtaasti täytäntöönpanotoimenpiteitä eivätkä ne ole laajakantoisia. Päätöksen 4 artiklan 3, 4 ja 6 kohdan nojalla komissio voi ainoastaan panna täytäntöön perussäädöksen säännöksiä, ei muuttaa tai täydentää niitä. Tämän vuoksi uuden menettelyn soveltamisperusteet eivät täyty.4.2. Sen sijaan komissio toteaa Euroopan parlamentin näkemyksen mukaisesti, että seuraavissa säädöksissä on tiettyjä säännöksiä, jotka on mukautettava valvonnan käsittävään sääntelymenettelyyn:-  Euroopan parlamentin ja neuvoston direktiivi 2000/15/EY, annettu 10 päivänä huhtikuuta 2000, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa annetun neuvoston direktiivin 64/432/ETY muuttamisesta-  Euroopan parlamentin ja neuvoston asetus (EY) N:o 1760/2000, annettu 17 päivänä heinäkuuta 2000, nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisestaTämän ehdotuksen tarkoituksena on mukauttaa nämä kaksi perussäädöstä valvonnan käsittävään sääntelymenettelyyn.2009/0048 (COD)EhdotusEUROOPAN PARLAMENTIN JA NEUVOSTON ASETUSeräiden perustamissopimuksen 251 artiklassa määrätyn menettelyn soveltamisalaan kuuluvien säädösten mukauttamisesta neuvoston päätökseen 1999/468/EY valvonnan käsittävän sääntelymenettelyn osaltaMukauttaminen valvonnan käsittävään sääntelymenettelyyn Viides osaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 152 artiklan,ottavat huomioon komission ehdotuksen[12],ottavat huomioon Euroopan talous- ja sosiaalikomitean lausunnon[13],ovat kuulleet alueiden komiteaa[14],noudattavat perustamissopimuksen 251 artiklassa määrättyä menettelyä[15],sekä katsovat seuraavaa:(1) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehtyä neuvoston päätöstä 1999/468/EY[16] on muutettu päätöksellä 2006/512/EY[17], jolla otettiin käyttöön valvonnan käsittävä sääntelymenettely sellaisten laajakantoisten toimenpiteiden osalta, joilla muutetaan perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä uusia muita kuin keskeisiä osia.(2) Jotta valvonnan käsittävää sääntelymenettelyä voitaisiin soveltaa jo voimassa oleviin perustamissopimuksen 251 artiklassa tarkoitetun menettelyn mukaisesti annettuihin säädöksiin, kyseisiä säädöksiä on päätökseen 2006/512/EY liittyvän Euroopan parlamentin, neuvoston ja komission lausuman[18] mukaisesti mukautettava niihin sovellettavia menettelyjä noudattaen.(3) Koska säädöksiin tehtävät muutokset koskevat ainoastaan komiteamenettelyä, jäsenvaltioiden ei tarvitse saattaa niitä osaksi kansallista lainsäädäntöään, kun kyse on direktiiveistä,OVAT ANTANEET TÄMÄN ASETUKSEN:1 artiklaMukautetaan liitteessä luetellut säädökset kyseisen liitteen mukaisesti päätökseen 1999/468/EY sellaisena kuin se on muutettuna päätöksellä 2006/512/EY.2 artiklaViittauksia liitteessä lueteltujen säädösten säännöksiin pidetään viittauksina kyseisiin säännöksiin sellaisina kuin ne ovat mukautettuina tällä asetuksella.3 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty StrasbourgissaEuroopan parlamentin puolesta Neuvoston puolestaPuhemies PuheenjohtajaLIITE1. Neuvoston direktiivi 64/432/ETY, annettu 26 päivänä kesäkuuta 1964, eläinten terveyteen liittyvistä vaatimuksista yhteisön sisäisessä nautaeläinten ja sikojen kaupassa [19]Komissiolle olisi annettava neuvoston direktiivin 64/432/ETY osalta lupa hyväksyä säännöt kansalliseen sikoja koskevaan tietokantaan sisällytettävistä tiedoista. Koska nämä toimenpiteet ovat laajakantoisia ja niiden tarkoituksena on muuttaa direktiivin muita kuin keskeisiä osia sitä täydentämällä, niistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen.Muutetaan sen vuoksi direktiivi 64/432/ETY seuraavasti:1. Korvataan 14 artiklan 3 kohdan C alakohdan 4 alakohta seuraavasti:”4. Kansallisten sikoja koskevien ATK-tietokantojen toiminnan varmistamiseksi komissio hyväksyy säännöt kansalliseen tietokantaan sisällytettävistä tiedoista. Nämä toimenpiteet, joiden tarkoituksena on muuttaa tämän direktiivin muita kuin keskeisiä osia sitä täydentämällä, hyväksytään 17 a artiklan 2 kohdassa tarkoitettua valvonnan käsittävää sääntelymenettelyä noudattaen. Muut tarvittavat soveltamista koskevat yksityiskohtaiset säännöt vahvistetaan 17 artiklassa säädettyä menettelyä noudattaen.”2. Korvataan 17 a artiklan 2 ja 3 kohta seuraavasti:”2 Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa sekä 7 artiklaa ottaen huomioon mainitun päätöksen 8 artiklan säännökset.”2. Euroopan parlamentin ja neuvoston asetus (EY) N:o 1760/2000, annettu 17 päivänä heinäkuuta 2000, nautaeläinten tunnistus- ja rekisteröintijärjestelmän käyttöönottamisesta sekä naudanlihan ja naudanlihatuotteiden pakollisesta merkitsemisestä ja neuvoston asetuksen (EY) N:o 820/97 kumoamisesta [20]Komissiolle olisi annettava lupa säätää tiettyihin I osaston säännöksiin liittyvistä, erityisesti sallitun määräajan pidentämistä, korvamerkkejä, passeja, rekisteriä ja suoritettavien tarkastusten vähimmäistasoa koskevista täytäntöönpanotoimenpiteistä sekä laajakantoisista siirtymätoimenpiteistä, jotka ovat tarpeen kyseisen osaston toimeenpanemiseksi. Koska nämä toimenpiteet ovat laajakantoisia ja niiden tarkoituksena on muuttaa asetuksen muita kuin keskeisiä osia sitä täydentämällä, niistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen.Muutetaan sen vuoksi asetus (EY) N:o 1760/2000 seuraavasti:1. Korvataan 4 artiklan 2 kohdan toinen alakohta seuraavasti:”Komissio voi kuitenkin jäsenvaltion pyynnöstä määritellä ne olosuhteet, joiden vallitessa jäsenvaltiot voivat pidentää sallittua määräaikaa. Tämä toimenpide, jonka tarkoituksena on muuttaa tämän asetuksen muita kuin keskeisiä osia täydentämällä sitä, hyväksytään 23 artiklan 4 kohdassa tarkoitettua valvonnan käsittävää sääntelymenettelyä noudattaen.”2. Korvataan 6 artiklan 1 kohdan neljäs alakohta seuraavasti:”Jäsenvaltion pyynnöstä komissio voi kuitenkin määritellä olosuhteet, joiden vallitessa sallittua määräaikaa voidaan pidentää. Tämä toimenpide, jonka tarkoituksena on muuttaa tämän asetuksen muita kuin keskeisiä osia täydentämällä sitä, hyväksytään 23 artiklan 4 kohdassa tarkoitettua valvonnan käsittävää sääntelymenettelyä noudattaen.”3. Korvataan 7 artiklan 1 kohdan toinen luetelmakohta seuraavasti:”- ilmoitettava siitä lähtien, kun ATK-pohjainen tietokanta on täysin käyttökunnossa, toimivaltaiselle viranomaiselle jäsenvaltion vahvistaman ajan kuluessa, joka on vähintään kolme päivää ja enintään seitsemän päivää, kaikki eläinten siirrot tilalle ja tilalta sekä kaikki tilalla tapahtuvat eläinten syntymät ja kuolemat sekä näiden tapahtumien päivämäärät. Komissio voi kuitenkin jäsenvaltion pyynnöstä määritellä ne olosuhteet, joiden vallitessa jäsenvaltiot voivat pidentää sallittua määräaikaa ja määrätä erityisistä säännöistä, joita sovelletaan sellaisten nautaeläinten paikanvaihtoihin, joita on tarkoitus laiduntaa kesällä eri paikoilla vuoristoseuduilla. Tämä toimenpide, jonka tarkoituksena on muuttaa tämän asetuksen muita kuin keskeisiä osia täydentämällä sitä, hyväksytään 23 artiklan 4 kohdassa tarkoitettua valvonnan käsittävää sääntelymenettelyä noudattaen.”4. Korvataan 10 artikla seuraavasti:”10 artikla1. Komissio päättää seuraavista toimenpiteistä, jotka ovat tarpeen tämän osaston täytäntöönpanemiseksi:a) korvamerkkejä koskevat määräykset;b) passia koskevat määräykset;c) rekisteriä koskevat määräykset;d) suoritettavien tarkastusten vähimmäistaso.Kyseisistä toimenpiteistä, joiden tarkoituksena on muuttaa tämän asetuksen muita kuin keskeisiä osia sitä täydentämällä, päätetään 23 artiklan 4 kohdassa tarkoitettua valvonnan käsittävää sääntelymenettelyä noudattaen.2. Sellaiset laajakantoiset siirtymätoimenpiteet, joiden tarkoituksena on muuttaa tämän asetuksen muita kuin keskeisiä osia, myös täydentämällä sitä uusilla muilla kuin keskeisillä osilla, etenkin tässä asetuksessa säädettyjen vaatimusten lisäerittelyillä, hyväksytään 23 artiklan 4 kohdassa tarkoitettua valvonnan käsittävää sääntelymenettelyä noudattaen.3. Seuraavista tämän osaston säännösten täytäntöönpanon edellyttämistä toimenpiteistä päätetään 23 artiklan 2 kohdassa tarkoitettua hallintomenettelyä käyttäen:a) hallinnollisten seuraamusten soveltaminen;b) muut kuin 2 kohdassa tarkoitetut siirtymätoimenpiteet, joita tarvitaan helpottamaan tämän osaston säännösten soveltamista.”5. Muutetaan 23 artikla seuraavasti:a) Korvataan 1 kohdan a alakohta seuraavasti:”a) pantaessa 10 artiklaa täytäntöön neuvoston asetuksen (EY) N:o 73/2009 141 artiklassa tarkoitettu suorien tukien hallintokomitea;”b) Korvataan 4 kohta seuraavasti:”4. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa sekä 7 artiklaa ottaen huomioon mainitun päätöksen 8 artiklan säännökset.”[1] EYVL L 184, 17.7.1999, s. 23.[2] EUVL L 200, 22.7.2006, s. 11.[3] EUVL C 255, 21.10.2006, s. 1.[4] EUVL L 76, 19.3.2008, s. 33 ja 42, EUVL L 81, 20.3.2008, s. 38, EUVL L 97, 9.4.2008, s. 60.[5] PE 376.314 v.01-00 – A6-0236/2006 (lausuma liitetty Euroopan parlamentin mietintöön).[6] KOM(2007) 740 lopullinen.[7] KOM(2007) 741 lopullinen.[8] KOM(2007) 822 lopullinen ja KOM(2007) 824 lopullinen.[9] KOM(2008) 71 lopullinen.[10] A6-0345/2008.[11] Ks. alaviite 6.[12] EUVL C… , …, s…[13] EUVL C… , …, s…[14] EUVL C… , …, s…[15] EUVL C… , …, s…[16] EYVL L 184, 17.7.1999, s. 23.[17] EUVL L 200, 22.7.2006, s. 11.[18] EUVL C 255, 21.10.2006, s. 1.[19] EYVL 121, 29.7.1964, s. 1977.[20] EYVL L 204, 11.8.2000, s. 1.


Avis juridique important

|

51999PC0636

Ehdotus: Neuvoston asetus kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta viidennen kerran  /* KOM/99/0636 lopull. - CNS 99/0255 */

Virallinen lehti nro C 089 E , 28/03/2000 s. 0001 - 0002

Ehdotus: NEUVOSTON ASETUS kalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta viidennen kerran(komission esittämä) PERUSTELUTMinisterineuvosto hyväksyi 30 päivänä maaliskuuta 1998 neuvoston asetuksen (EY) N:o 850/98 kalavarojen säilyttämisestä suojelemalla nuoria meren eliöitä teknisin toimenpitein. Asetuksen antamisen ja julkaisemisen jälkeen on käynyt ilmeiseksi, että jotkut komission tietoon tulleet seikat ja kehityssuunnat olisi sisällytettävä asetukseen seuraavasti:a) olisi säädettävä katkaravun pyynnissä käytettäviä erottelevia trooleja tai lajitteluristikoita koskevien yksityiskohtaisten sääntöjen täytäntöönpanosta,b) viimeaikaiset tieteelliset lausunnot osoittavat, että tuulenkalojen pyynti pitäisi lopettaa Englannin koillisrannikolla ja Skotlannin itärannikolla,c) kansallisten toimenpiteiden sovellettavuutta koskevat edellytykset olisi määriteltävä uudelleen, koska nykyinen kuvaus on eriltä osin epäselvä,d) simpukoiden ja äyriäisten vähimmäiskokoja olisi tarkasteltava uudelleen tai otettava käyttöön.Tällä ehdotuksella neuvoston asetukseksi pyritään tekemään nämä muutokset muuttamalla asetus (EY) N:o 850/98. 1999/0255 (CNS)Ehdotus:NEUVOSTON ASETUSkalavarojen säilyttämisestä suojelemalla nuoria meren eliöitä teknisin toimenpitein 30 päivänä maaliskuuta 1998 annetun asetuksen (EY) N:o 850/98 muuttamisesta viidennen kerranEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen [1],[1]  EYVL C ,  s. .ottaa huomioon Euroopan parlamentin ehdotuksen [2],[2]  EYVL C ,  s. .ottaa huomioon talous- ja sosiaalikomitean lausunnon [3],[3]  EYVL C ,  s. .sekä katsoo seuraavaa:(1) Maantieteellisten ja kausittaisten erityisolosuhteiden vuoksi jäsenvaltioiden olisi säädettävä niiden lipun alla purjehtivien kalastusalusten katkaravun pyynnissä käytettäviä erottelevia trooleja tai lajitteluristikoita koskevista yksityiskohtaisista säännöistä. Tämän vuoksi 25 artikla on muutettava.(2) Viimeaikaiset tieteelliset lausunnot osoittavat, että tuulenkalojen pyynti olisi lopetettava Englannin koillisrannikolla ja Skotlannin itärannikolla. Tämän vuoksi tällainen alue olisi rajattava.(3) Asetuksen 46 artiklan soveltamista koskevat täsmälliset yksityiskohtaiset säännöt eivät ole vielä aivan selvät. Tämän vuoksi 46 artikla olisi selkeyden lisäämiseksi laadittava uudelleen.(4) Simpukoiden ja äyriäisten vähimmäiskokoja olisi tarkasteltava uudelleen tai otettava käyttöön.(5) Tämän vuoksi asetus (EY) N:o 850/98 olisi muutettava,ON ANTANUT TÄMÄN ASETUKSEN:1 artiklaMuutetaan asetus (EY) N:o 850/98 seuraavasti:1. Korvataan 25 artiklan 2 kohta seuraavasti:"2. Hietakatkarapujen ja Pandalus montagui -katkarapujen pyynnissä on käytettävä erottelevaa troolia tai verkkoa, jossa on lajittelulaite. Tätä säännöstä sovelletaan vain kalastusalusten vetämiin verkkoihin. Jäsenvaltioiden on laadittava yksityiskohtaiset säännöt tämän säännöksen soveltamiseksi 46 artiklan säännöksiä noudattaen. Näistä säännöistä on annettava tieto komissiolle viimeistään 30 päivänä kesäkuuta 2002."2. Lisätään 29 artiklan jälkeen uusi artikla seuraavasti:"29 a artiklaTuulenkalojen pyyntiä koskevat rajoitukset1. Vuosina 2000, 2001 ja 2002 on kiellettyä purkaa aluksesta tai pitää aluksella seuraavien koordinaattien ja Englannin ja Skotlannin itärannikon rajaamalla alueella pyydettyjä tuulenkaloja:- Englannin itärannikko linjalla 55°30' pohjoista leveyttä,- 55°30' pohjoista leveyttä, 0°00' itäistä pituutta,- 56°00' pohjoista leveyttä, 0°00' itäistä pituutta,- 56°00' pohjoista leveyttä, 1°00' itäistä pituutta,- 58°00' pohjoista leveyttä, 1°00' itäistä pituutta,- 58°00' pohjoista leveyttä ja 2°00' läntistä pituutta,- Skotlannin itärannikko linjalla 0°00' läntistä pituutta.2. Ennen 1 päivää maaliskuuta 2001 ja uudestaan ennen 1 päivää maaliskuuta 2002 komission on annettava neuvostolle kertomus 1 kohdan säännöksen vaikutuksista. Mainittujen kertomusten perusteella komissio voi ehdottaa asianmukaisia muutoksia edellä mainittuihin edellytyksiin."3. Korvataan 46 artiklan 1 kohdassa virke "sillä edellytyksellä, että kyseisiä toimenpiteitä sovelletaan ainoastaan asianomaisen jäsenvaltion kalastajiin" seuraavasti:"sillä edellytyksellä, että kyseisiä toimenpiteitä sovelletaan ainoastaan asianomaisen jäsenvaltion kalastajiin tai kyseisen jäsenvaltion sallimaan kalastustoimintaan".4. Muutetaan liite XII seuraavasti:- korvataan sanat "Mattosimpukka (Venerupis pullastra) 40 mm" sanoilla "Mattosimpukka (Venerupis pullastra) 38 mm",- korvataan sanat "Simpukka (Callista chione) 5 cm" sanoilla "Simpukka (Callista chione) 6 cm",- korvataan sanat "Veitsisimpukka (Ensis spp., Pharus legumen) 10 cm" sanoilla "Veitsisimpukka (Ensis siliqua) 10 cm",- lisätään uutena "Simpukka (Pharus legumen) 65 mm",- lisätään uutena "Katkarapu (Parapenaeus longirostris) 24 mm (selkäkilven pituus)".2 artiklaTämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.Sitä sovelletaan 1 päivästä tammikuuta 2000.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta Puheenjohtaja